Y Gronfa Lawnsio i helpu cerddorion Cymru i gymryd y camau nesaf | Arts Council of Wales\nY gronfa lawnsio i helpu cerddorion cymru i gymryd y camau nesaf\nMae Cyngor Celfyddydau Cymru a BBC Cymru Wales yn galw ar artistiaid a bandiau talentog o Gymru i wneud cais am gyllid y Gronfa Lawnsio eleni. Wedi'i hanelu at gerddorion newydd sydd eisoes yn dangos potensial, mae'r Gronfa Lawnsio'n rhan o gynllun Gorwelion i ddatblygu cerddoriaeth gyfoes newydd ac annibynnol yng Nghymru.\nCafodd y Gronfa ei Lawnsio yn 2014 ac ers hynny mae wedi buddsoddi £170,000 yn rhoi cymorth i dros 170 o artistiaid newydd Cymreig o bob cwr o'r wlad.\nNod y Gronfa yw helpu cymysgedd amrywiol o gerddorion i ddatblygu eu gwaith creadigol, fel amser yn y stiwdio, cyfarpar, ffotograffiaeth, gwaith celf a fideos. Mae profiad yr artistiaid sydd wedi elwa o'r Gronfa Lawnsio yn amrywio, megis: Adwaith o Gaerfyrddin – enillodd eu halbwm y Wobr Gerddoriaeth Gymreig y llynedd; Gwilym Bowen Rhys, sydd wedi cael ei enwebu am wobr werin Radio 2; Ennio the Little Brother, artist hip-hop o Sir y Fflint a ddefnyddiodd yr arian tuag at daith o gwmpas y Deyrnas Unedig; Accü, cantores-cyfansoddwr ac artist gweledol Iseldiraidd-Cymreig; a Bandicoot o Abertawe, a recordiodd eu senglau cyntaf yn yr iaith Gymraeg.\nY llynedd cafodd Jack Perrett, canwr-cyfansoddwr o Gasnewydd, gymorth gan y Gronfa Lawnsio. Dywedodd:\n"Gwneud cais am arian y Gronfa Lawnsio oedd un o'r pethau pwysicaf 'nes i yn 2019. Fe wnaeth Lawnsio helpu fi i recordio a rhyddhau sengl a gafodd ei chwarae ar BBC Radio 1, Radio X a BBC Radio Wales. Os ydych chi'n gerddor yng Nghymru sy'n cymryd eich gyrfa gerddorol o ddifrif, byddwn bendant yn eich cynghori i wneud cais."\nRoedd y cyllid hefyd yn help i'r artist R&B Aleighcia Scott gynhyrchu fideo cerddoriaeth swyddogol ac ymgyrch farchnata ddigidol:\n"Roedd cael arian y Gronfa Lawnsio'n faich oddi ar fy meddwl. Roedd yn golygu fy mod yn gallu datblygu fy nghrefft heb boeni am ddod o hyd i arian, sef un o'r pethau anoddaf am fod yn gerddor sy'n ariannu ei hun – diolch!"\nDywedodd Antwn Owen-Hicks, Rheolwr Portffolio yng Nghyngor Celfyddydau Cymru:\n"Mae'r grantiau hyn yn gallu gwneud gwahaniaeth go iawn i artistiaid newydd – chwistrelliad o arian i helpu gyda chostau fel recordio neu hyrwyddo deunydd newydd. Mae'n bwysig rhoi cymorth i dalent greadigol newydd ac un o brif nodau'r Gronfa Lawnsio yw annog artistiaid newydd o bob cwr o Gymru, gan archwilio pob math o gerddoriaeth gyfoes. Ry'n ni'n arbennig o awyddus i roi cymorth i artistiaid o gefndiroedd amrywiol ac i gerddorion anabl. Mae'r artistiaid hyn yn cael eu tangynrychioli yn y sector yng Nghymru ac mae'n bwysig eu bod yn cael cymorth drwy gyllid y Gronfa Lawnsio."\nYn ôl Bethan Elfyn, DJ, sylfaenydd a Rheolwr Prosiect Gorwelion:\n"Mae'r Gronfa Lawnsio'n elfen allweddol o waith Gorwelion. Mae'n ein cyflwyno i gyfoeth o artistiaid fel DJs ystafell wely, MCs, cynhyrchwyr, a chanwyr-cyfansoddwyr sydd heb fynd yn bellach na'u sin gigio leol o bosib. Ar ochr arall y raddfa mae'n helpu artistiaid mwy profiadol o Gymru i hyrwyddo albymau newydd ac mae Buzzard Buzzard Buzzard, HMS Morris, Adwaith, Silent Forum, I See Rivers a No Good Boyo i gyd wedi elwa ar hwb hyrwyddo ychwanegol drwy grantiau'r Gronfa Lawnsio. Mae'n bleser bod yn rhan allweddol o fyd cerddoriaeth Cymru ar hyn o bryd."\nBydd ceisiadau ar agor o ddydd Llun Ionawr 20 ymlaen i artistiaid a bandiau o Gymru sy’n ysgrifennu, yn cynhyrchu ac yn perfformio cerddoriaeth boblogaidd, gyfoes a gwreiddiol. Bydd ceisiadau 2020 yn cau am hanner nos ddydd Sul, Chwefror 9.\nI gael mwy o wybodaeth am y Gronfa Lawnsio a sut mae gwneud cais, ac am fenter Gorwelion, ewch i bbc.co.uk/horizons


Lansiad BroAber360 yn gyfle i rasio, gwylio, prynu’n lleol a chynllunio cymdeithas y dyfodol – Bro360\nLansiad BroAber360 yn gyfle i rasio, gwylio, prynu’n lleol a chynllunio cymdeithas y dyfodol\nEdrych nôl ar wythnos lansiad digidol BroAber360\nTeilo Trimble – un o’r criw o BroAber360 fu’n creu sesiwn ar gyfer lansiad y wefan\nRoedd hi’n wythnos llawn cyffro a phrysurdeb ar BroAber360 yr wythnos diwethaf, wrth i’r wefan lansio’n ddigidol drwy ddathlu #EinBro.\nRoedd busnesau a chrefftwyr lleol yn rhan ganolog o’r wythnos, wrth i BroAber360 ddangos potensial a bwriad y gwasanaeth i helpu’r economi leol.\nYn ogystal â fideos a straeon amrywiol am ddiddordebau pobol y fro, cynhaliwyd trafodaeth agored hynod gyfoethog ar y math o gymdeithas yr hoffen ni ei hadeiladu ar ôl argyfwng Covid-19. Bydd y drafodaeth honno, a’r rhai sydd eto i ddod, yn llywio gwaith Bro360 am y misoedd nesaf wrth i ni fynd ati i ddatblygu gwasanaethau digidol sy’n gwneud gwahaniaeth i’n cymdogaethau lleol.\nBeth a phwy yw BroAber360?\n“Dyma ein gwefan ni” – dyna’r neges gan griw o bobol leol a grëodd fideo i hyrwyddo BroAber360, a ryddhawyd ar ddechrau’r wythnos:\nAc mae’n wir! Y peth gorau am y wefan yw mai pobol gogledd Ceredigion (ie – chi!) sy’n cael cyhoeddi arni. Y cyfan sydd angen ei wneud yw mynd i Ymuno neu Mewngofnodi ar BroAber360.cymru, a phwyso’r botwm Creu i greu dy stori!\nHefyd ar ddydd Llun, cyhoeddodd Megan Sarnau mai serlog, spralen a twten yw ei hoff eiriau tafodieithol. Ydych chi’n gyfarwydd â’r rhain? A beth yw eich hoff eiriau chi o’ch milltir sgwâr? Gallwch gyfrannu at y casgliad trwy adael sylw ar waelod darn Megan.\nRhoi hwb i fusnesau lleol\nBuodd Instagramwyr lleol yn brysur ar y dydd Mawrth yn rhoi sylw i rai o’u hoff fusnesau lleol trwy eu tagio mewn templed Instagram. Roedd hi’n wych gweld faint o bobol sy’n gwerthfawrogi busnesau lleol, yn enwedig mewn cyfnod sydd mor anodd iddyn nhw.\nY neges amlwg oedd y dylem i gyd barhau i gefnogi busnesau lleol yn awr ac yn y dyfodol, a diolch i bawb a gymerodd ar Instagram i ddangos hynny yn ystod wythnos #EinBro. Gallwch weld hoff fusnesau’r gymuned leol yma:\nCefnogi #BusnesauBro gogledd Ceredigion\nBe di hoff fusnesau bach pobol gogledd Ceredigion?\nEin nod fydd sicrhau bod BroAber360 (a’r gwefannau bro eraill sy’n dod dan adain Bro360) yn helpu i gynnal y cylch economi lleol yma trwy fod yn blatfform i helpu busnesau lleol i’r dyfodol.\nProsiect Fory: dychmygu’r dyfodol\nUn arall o ddatblygiadau cyffrous yr wythnos oedd cynnal y cyntaf mewn cyfres o sgyrsiau sy’n cynllunio ein dyfodol. Ar ôl yr argyfwng, pa fath o gymuned fydd gyda ni? Dyma oedd cyfle criw o bobol gogledd Ceredigion, dan arweiniad Bro360 a Radio Beca, i gwestiynu ac adnabod y gymdeithas rydym am ei datblygu i’r dyfodol.\nRoedd yn drafodaeth hynod gyfoethog, ac yn dangos elfen arall o bosibiliadau Bro360, sef annog trafodaeth (yn ogystal â chreu platfform i rannu straeon). Bennodd y sgwrs gyda phawb yn mynd oddi yno’n llawn gobaith ar gyfer adeiladu cymdeithas y dyfodol! Cadwch lygad mas am fanylion sesiwn nesa Prosiect Fory.\nDiwrnod llawn gweithgareddau digidol\nUchafbwynt yr wythnos oedd y dydd Gwener – diwrnod llawn fideos a chynnwys gwahanol ar BroAber360, a chyfle i nifer o bobol o bob cwr o’r fro greu.\nDechreuodd y diwrnod gyda reid feics rithiol 160km yng nghwmni Pencampwr Ffordd Cymru, Gruff Lewis, a drefnwyd gan Shelley o Ŵyl Seiclo Aber. Roedd dros 100 o bobol ar draws y byd wedi cymryd rhan yn y ras, ac roedden ni adre wedi mwynhau gwylio’r criw ar Facebook Live wrth iddynt feicio am oriau o’u cartrefi ac ateb ein cwestiynau!\nBuodd Arad Goch yn cynnal gweithdy creu pypedau, cawsom fideo hunan-dylino gan Alexis Flores Williams a Chyflwyniad i Gelf Haniaethol gan Teilo Trimble, i enwi ond rhai.\nRhwng 3 a 8 roeddem yn rhoi hwb arall i fusnesau lleol. Daeth yr amser i gynnal y Ffair Grefftau gyntaf ar wefan fro, sef ffair Crefftwyr Aberystwyth. Fuoch chi’n prynu gan y criw? Cadwch lygad ar dudalen y Crefftwyr i ddarganfod dyddiad nesa’r ffair.\nCafodd sawl fideo arall eu rhyddhau drwy gydol y diwrnod, gan gynnwys prosiect ‘Yn un rhith’ Côr ABC a Chôr Dinas, gig byw gan Steff Rees o’r band Bwca, a hanes ardal Soar y Mynydd, Tregaron gan Gwilym Jenkins. Gallwch weld y cyfan eto ar ffrwd Diweddaraf BroAber360, ond dyma’r fideo gan Gwilym:\nHoffwn ddiolch yn fawr iawn i bawb fuodd yn creu yn ystod y diwrnod!\nMae’n debyg bod y fideos wedi cael eu gwylio rhyw 10,000 o weithiau ers dydd Gwener, sy’n dangos bod diddordeb amlwg i gynnal digwyddiadau digidol yn lleol.\nBe fyddech chi’n hoffi ei weld nesa? Gadewch sylw isod!


Tara Dew Cymraeg — Ymwybyddiaeth Gwynedd Mindfulness\nTara Anne Dew\nMae Tara wedi bod yn ymarfer myfyrdod ymwybyddiaeth ers dros 25 mlynedd ac yn ei ddysgu ers 2013. Yn wreiddiol, fe’i hyfforddwyd fel meddyg a bu'n gweithio fel meddyg teulu am 7 mlynedd cyn gorfod gadael ei gwaith oherwydd syndrom blinder cronig. Erbyn hyn, mae hi fwy neu lai wedi gwella o'r cyflwr ac mae ganddi gyfoeth o brofiad o sut i ymarfer gyda phoen a salwch.\nSymudodd i Ogledd Cymru yn 2003 i fod yn breswylydd mewn canolfan myfyrdod ger Cricieth ac mae bellach yn rhannu ei hamser rhwng cynorthwyo yn y ganolfan a dysgu ymwybyddiaeth yn y gymuned. Yn ogystal ag hyfforddi fel ymarferydd NLP (rhaglennu niwro-ieithyddol) mae hi wedi bod yn athro cynorthwyol gyda Chanolfan Ymchwil ac Ymarfer Ymwybyddiaeth Bangor ac hefyd yn hyfforddwr ardystiedig Breathworks sy’n arwain cyrsiau Ymwybyddiaeth ar gyfer Iechyd.\nMae hi hefyd wedi’i hyfforddi gan Gina Biegel i gyflwyno rhaglen Ymwybyddiaeth ddiwygiedig 8 wythnos ar gyfer pobl ifanc ac i rai yn eu harddegau. Mae ganddi gariad tuag at yr awyr agored a datblygodd gwrs 6 wythnos Ymwybyddiaeth mewn Natur. Mae’n hapus i gyflwyno cyrsiau i grwpiau neu i unigolion.\nCysylltwch â Tara


Gwerth Net yr actor a'r digrifwr Joe Torry yn 2022! - Adloniant\nGwerth Net yr actor a'r digrifwr Joe Torry yn 2022!\nGaned Joseph Pierre Torry ar 28 Medi, 1965, yn St. Louis, Missouri, UDA, ac mae'n ddigrifwr ac actor. Efallai ei fod yn fwyaf adnabyddus am ei ymddangosiadau gwadd ar sioeau teledu fel ER, NCIS, a Jon Stewart, yn ogystal â'i arferion stand-yp. Ar ben hynny, mae wedi ymddangos mewn nifer o hysbysebion ar gyfer cwmnïau fel Nike a Pepsi. Mae ei holl ymdrechion wedi cyfrannu at y cynnydd yn ei werth net y mae'n ei fwynhau ar hyn o bryd.\nO ganol 2016, mae ffynonellau awdurdodol yn amcangyfrif bod ganddi werth net o $ 1 miliwn, y mae hi wedi'i gronni'n bennaf trwy yrfa actio lwyddiannus sydd wedi ei gweld yn ymddangos mewn nifer o sioeau teledu a ffilmiau. Mae hefyd yn neilltuo cryn dipyn o amser i ymdrechion dyngarol, a disgwylir y bydd ei gyfoeth yn parhau i dyfu wrth i'w yrfa fynd rhagddi.\nBeth yw Gwerth Net Joe Torry?\nYn ôl enwogion, un Joe Torry amcangyfrifir bod gwerth net$1 miliwn.\nYn dilyn ei astudiaethau israddedig ym Mhrifysgol Lincoln, enillodd Joe radd baglor mewn cyfathrebu torfol / newyddiaduraeth darlledu. Ar ôl graddio o'r ysgol uwchradd, dilynodd actio yn 23 oed, lle enillodd gydnabyddiaeth yn gyflym am ei synnwyr digrifwch, sydd i'w weld mewn ffilmiau fel House Party a Strictly Business. Yn fuan wedyn, dechreuodd ymddangos yn westai ar sioeau teledu poblogaidd fel NYPD Blue a Girlfriends, a dechreuodd ymddangos ar sioeau byw fel The Conan O'Brien Show, The Byron Allen Show, a Def Comedy Jam.\nDechreuodd hefyd ysgrifennu a pherfformio comedi stand-yp. Cafodd Torry gyfle i groesawu Def Comedy Jam ar ôl i Martin Lawrence adael y sioe o ganlyniad i’w berfformiadau ar sioeau fel Amen a Roc. Bu hyn yn fuddiol iddo wrth iddo ddechrau sefydlu enw iddo'i hun a thrwy hynny gael mwy o gyfleoedd.\nMae rhai o'r ffilmiau y mae wedi ymddangos ynddynt ers hynny yn cynnwys Poetic Justice, Tales from the Hood, Mannsfield 12, a Hair Show, ymhlith eraill. Mae hefyd wedi cael ei weld mewn nifer o hysbysebion, sydd i gyd yn cyfrannu at ei werth net cyffredinol.\nDyna Werth Net Joe Torry. Daliwch ati Am Fwy o Ddiweddariadau A Llyfrnodi Ein Gwefan Am Fwy o Newyddion. Diolch Am Ddarllen!\nEdrych yn agosach ar Werth Net Whoopi Goldberg\nBeth yw Gwerth Net Dave Grohl yn 2022?\nBeth yw Gwerth Net biliwnydd Rwsiaidd Roman Abramovich yn 2022?\nArc Raiders: Dyddiad Rhyddhau, Gameplay, Trailer a Mwy!\nCwymp Babilon: Demo yn Dod i PS4 A PS5 Ar Chwefror 25!\nchwarae minecraft am ddim heb ei rwystro\ngwyliwch gyfresi teledu ar-lein fi\npa wefannau allwch chi wylio ffilmiau am ddim arnyn nhw\nffilmiau i'w gwylio ar-lein am ddim heb eu lawrlwytho\ndim arwydd mewn ffilmiau am ddim\ncod aelodaeth byw xbox am ddim


Morwyr ifanc yn serennu mewn ffilm newydd am fordaith anhygoel | Seicoleg | Prifysgol Bangor\nMorwyr ifanc yn serennu mewn ffilm newydd am fordaith anhygoel\nAeth mordaith pedwar diwrnod y tîm â nhw o Plymouth i’r dwyrain i Southampton ac o amgylch dyfroedd y Solent, oddi ar Ynys Wyth, fel rhan o daith a drefnwyd gan yr elusen iechyd meddwl Adferiad.\nFe’i gwnaed yn bosibl trwy grant gan Gronfa Ymyrraeth Gynnar Swyddfa Comisiynydd Heddlu a Throsedd Gogledd Cymru.\nLluniwyd y ffilm, Voyage to Recovery, sy’n olrhain profiad morwrol y tîm gan Eternal Media ac fe’i dangoswyd am y tro cyntaf yn eu canolfan yn Wrecsam.\nDaeth y pedwar dyn ifanc a gymerodd ran o Wrecsam, Ynys Môn, Bethesda a’r Rhyl gan ddod yn rhan o griw llong hwylio’r Faramir, llong hwylio 70 troedfedd o Ymddiriedolaeth Hwylio Cirdan.\nBu’r fordaith yn brofiad gwerthfawr iawn i’r morwyr ifanc.\nYn ymuno â nhw ar y fordaith yr oedd Daniel Bartlett, o Adferiad, a Dr Mike Jackson, seicolegydd clinigol ymgynghorol ym Mhrifysgol Bangor sydd wedi bod yn gweithio gyda’r elusen i ddarparu therapi antur i bobl ifanc â gorbryder a materion iechyd meddwl eraill.\nDywedodd Comisiynydd Heddlu a Throsedd Gogledd Cymru, Andy Dunbobbin: “Roedd yn gadarnhaol iawn gweld y canlyniadau i’r dynion ifanc a gymerodd ran a gallwch weld bod y cyfeillgarwch a ffurfiwyd gan y criw ar y môr yn parhau.\n“Mae hyn yn rhywbeth y mae angen i ni adeiladu arno ac mae’n braf iawn gweld faint o wahanol bartneriaid sydd wedi dod at ei gilydd i wneud i hyn ddigwydd a phwysigrwydd adeiladu ar y gwaith hwn.\n“Rydyn ni i gyd yn gwybod bod iechyd meddwl yn fater hynod bwysig ar hyn o bryd ac mae hon yn enghraifft o ffordd flaengar a chadarnhaol o gefnogi’r bobl ifanc hyn.\n“Mae’n dangos bod angen i ni edrych ar ffyrdd amgen o’u helpu ac mae hon yn enghraifft dda iawn o’r cyfeiriad y dylen ni fynd.\n“Mae’n bendant yn rhywbeth yr hoffwn ei gefnogi yn y dyfodol i adeiladu ar y gwaith gafodd ei wneud yma.\n“Mae Adferiad wedi rhedeg hyn mewn partneriaeth â Bwrdd Iechyd Prifysgol Betsi Cadwaladr a Phrifysgol Bangor ac rydym yn ddiolchgar iawn am eu cefnogaeth a’r gwahaniaeth enfawr y mae’n ei wneud i fywydau’r bobl ifanc hyn.”\nDywedodd Byron Williams, 20 oed, o Langefni: “Ar y dechrau roeddwn yn negyddol iawn am y fordaith ond roedd llawer o bethau cadarnhaol ac mi wnes i fwynhau’r daith a bondio efo’r lleill yn fawr.\n“Mi wnes i ddioddef salwch mor ar y dechrau ond unwaith i mi ddod dros hynny mi ges i afael ar bethau a mwynhau bob eiliad ond yn yr hwylio fwy na dim.\n“Fe helpodd fy hyder i siarad Saesneg a chael fi allan o fy nghragen a gwneud i mi ryngweithio efo pobl eraill.\n“Rwy’n fwy agored efo fy mrwydrau rŵan nag ar y dechrau ac mae wedi fy helpu i ddeall fy mywyd yn well a fy rhoi mewn lle gwell.”\nRoedd Alun Griffiths, 26 oed, o Waunfawr, ger Bethesda, yn mynd ar ei drydedd fordaith ac meddai: “Roedd gen i ychydig o orbryder o hyd ac roeddwn i’n ansicr beth i’w ddisgwyl ond unwaith i mi fynd ar fwrdd y llong roedd yn hollol anhygoel.\n“Mae’n rhaglen dda iawn, iawn ac mae’n brofiad rhy dda i’w golli a phob tro mae wedi fy helpu mewn gwahanol ffyrdd ac yn fy ngwneud i’n fwy hyderus a gallu ymdopi’n well.\n“Roeddwn i’n cael trafferth bwyta a chysgu ac mae hyn wedi fy helpu. Mae’n rhoi golwg wahanol i chi ar fywyd. Does dim byd tebyg iddo.”\nDywedodd Tycjan Cholawo, 22 oed, o Wrecsam: “Roedd gen i deimladau cymysg i ddechrau oherwydd doeddwn i ddim yn adnabod unrhyw un ar y cwch ond unwaith roedden ni yno roeddwn i wir yn teimlo’n dda am y peth.\n“Mae wedi fy helpu’n fawr. Dydw i ddim wedi teimlo’r un gorbryder ag yr oeddwn o’r blaen. Rydw i wedi gallu mynd yn ôl i’r gwaith unwaith eto.\n“Fe wnes i ei fwynhau a gobeithio y caf gyfle i wneud hyn eto’r flwyddyn nesaf.”\nDywedodd Jake Cornhill, 21 oed, o’r Rhyl: “Rydw i wedi bod ar y daith hwylio o’r blaen ac ar y dechrau doeddwn i ddim eisiau mynd ond y tro hwn fe wnes i ei fwynhau’n arw ac mae wedi fy helpu’n fawr pan oeddwn i yno a rwan dwi’n ôl hefyd.\n“Doeddwn i ddim yn adnabod unrhyw un o’r lleill ar y cwch ond fe wnaethon ni i gyd ddod ymlaen yn dda iawn ac mae wedi rhoi hwb hyder go iawn i mi.\n“Rydw i eisiau gwneud rhywbeth gyda fy mywyd ac mae hyn wedi rhoi hwb gwirioneddol i mi mewn hyder.”\nDywedodd Dr Jackson, sy’n forwr brwd ei hun: “Mae hyn wedi rhoi cyfle i bobl ifanc sydd wedi bod yn ddisymud yn eu bywydau i daflu eu hunain i rywbeth cadarnhaol sy’n costio llai nag un noson mewn ysbyty seiciatryddol.\n“Rydyn ni wedi darganfod ei bod hi’n anodd iawn gweithio ar y problemau hyn mewn ffordd draddodiadol a dyna pam rydyn ni wedi bod yn gwneud mwy o waith y tu allan a’u cael i gymryd rhan mewn gweithgareddau fel hyn mewn sefyllfaoedd anghyfarwydd.”\nDywedodd Daniel Bartlett: “Rydyn ni wedi defnyddio’r arian rydyn ni wedi’i dderbyn dros y tair blynedd diwethaf i redeg rhaglen antur a ddechreuodd ar raddfa fach ac rydyn ni wedi ei hadeiladu dros dair blynedd i gael mwy o brofiadau tebyg i hyn.\n“Mae’n wych gallu helpu pobl ifanc sy’n dioddef o faterion seicolegol i ddelio â phrofiadau sy’n achosi straen.\n“Rydym wedi gallu defnyddio’r arian gan y Comisiynydd Heddlu a Throsedd i ddarparu amrywiaeth o weithgareddau o chwilota a beicio mynydd i badl-fyrddio ar Lyn Padarn i’r teithiau hwylio hyn.”\nDywedodd Teresa Owen, Cyfarwyddwr Gweithredol BIPBC sy’n gyfrifol am wasanaethau iechyd meddwl: “Mae hon yn enghraifft wych o sut y gall meddwl y tu allan i’r bocs ac edrych ar ffyrdd amgen o ddarparu cymorth iechyd meddwl wneud gwahaniaeth go iawn. Rydym yn hynod ddiolchgar i’r Comisiynydd Heddlu a Throsedd, Adferiad a Phrifysgol Bangor am wneud hyn yn bosibl.”\nDyddiad cyhoeddi: 7 Ionawr 2022


Dylai Carpedi Cartrefi gael eu Glanhau'n Reolaidd - Newyddion - Liaoning EO Technology Co, Ltd\nDylid Carpedi Cartrefi gael eu Glanhau'n Reolaidd\nErbyn hyn mae llawer o deuluoedd yn gosod carpedi yn eu hystafelloedd, sy'n hyfryd ac yn ymarferol, ond mae nifer o deuluoedd ers sawl blwyddyn, ac mae'n hawdd eu glanhau. Mae arbenigwr cymdeithas ddiwydiant y ddinas, y teulu, Li Hong yn atgoffa bod deunydd y carped yn hawdd i fridio bacteria. Os na fyddwch yn talu sylw i'r gwaith cynnal a chadw a glanhau, bydd yn effeithio'n uniongyrchol ar yr amgylchedd dan do.\nMae Li Hong, bywyd bob dydd, yn rheolaidd i ddatrys y carped gyda brwsh dreigl, brwsh i lwch a chludo baw, mae effaith glanhau llwch yn well na phura. Os byddwch yn gollwng y sudd yn anfwriadol, ac yn gollwng eraill i'r carped, ei chlirio mewn pryd. Os yw'r staen yn sych neu'n cael ei dreiddio i'r carped, bydd yn niweidio'r carped. Dylid defnyddio dulliau glanhau gwahanol ar gyfer gwahanol staeniau ar y carped:\nMannau olew: i lanhau â staen olew.\nGolchwch staeniau olew: golchwch gyntaf gyda dŵr oer, a'i olchi gyda glanedydd. Gall yr hen staen saws soi ddefnyddio dwr cynnes gyda glanedydd ac amonia yn sgwrsio, yna rinsiwch â dŵr.\nStaeniau olew esgidiau: sychu gyda thyrpentin neu alcohol, yna golchwch â sebon.\nStaeniau wrin: golchi allan gyda dŵr cynnes neu 10% o ateb amonia. Mae'r hen staen wrin yn golchi â glanedydd yn gyntaf, yna golchwch y carped gydag amonia, asid citrig.\nSteeniau sudd: golchwch gyntaf gyda 5% o hylif amonia ac yna ei olchi eto gyda glanedydd. Ond dylai'r effaith anaf amonia ar ffibr carped wlân leihau'r defnydd o asid citrig a ddefnyddir yn gyffredin neu sebon, gellir defnyddio alcohol hefyd.\nStaen gwin: rinsiwch â dŵr. Os yw'n garped o ddeunydd gwlân a sidan, gellir ei lanhau ag asid oxalaidd.\nStaeniau coffi, staeniau te gan ddefnyddio amonia yn prysgo. Carped silk a gwlân, ewch â glanedydd asid oxalig am 10 munud i 20 munud ac yna rinsiwch â 10% o glyserin.\nChwydu a staeniau: un ffordd yw ei chwistrellu gyda gasoline a'i wipeio â 5% amonia, a'i olchi gyda dŵr cynnes. Y ffordd arall yw gwlychu'r vomit gydag amonia 10%, ei sychu â sebon alcohol, a'i lanhau â glanedydd.\nMae enfys cnau cnau yn awgrymu, pan gaiff y staeniau carped eu clirio, dylid eu glanhau o ymyl y staen ac yn cael eu culhau'n raddol i'r ganolfan er mwyn atal y staen rhag lledaenu allan. Peidiwch â gorfodi gormod o galed wrth wipio, fel arall bydd yn niweidio'r meinwe ffibrog a'r wyneb. Ni ddylid glanhau'r carped sidan a gwlân gydag amonia a dŵr alcalïaidd. Mae asid oxalig yn wenwynig, dylid ei wanhau â dŵr cynnes pan gaiff ei ddefnyddio, ac mae'r asid cryf yn hawdd ei brifo'r ffibr. Mae Potassium Permanganate yn oxidant cryf, a all niweidio'r carped, dylid ei ddefnyddio gyda rhybudd. Nid yw turpentine, gasoline a chynhyrchion llidiol eraill, yn agos at dân wrth eu defnyddio. Ni ellir defnyddio alcohol mewn carpedi ffibr gwydr. Ar gyfer carpedi stampio rheolaidd, dylid cynnal glanhau cyfryngau rheolaidd a glanhau dwfn yn rheolaidd. Mae'n well cael ei anfon at y glanhawyr ar gyfer glanhau proffesiynol.\nPâr o: Splicing Chwarts\nNesaf: Llawr Defnyddio Cof Gweddi PVC Mat


Sut i Oroesi Iselder ar ôl anffyddlondeb - Help Gyda Anffyddlondeb Mewn Priodas\nHwyl PriodasPartneriaethau DomestigPriodas Cyfraith GwladPriodas Yr Un RhywCyngor Ariannol Ar Gyfer Cyplau PriodOedran Cydsynio Priodasol CyfreithiolPriodasauUndebau SifilDalfa A Chefnogaeth PlantProses Ysgariad\nPrif / Help Gyda Anffyddlondeb Mewn Priodas / Sut i Oroesi Galar ac Iselder ar ôl anffyddlondeb\nSut i Oroesi Galar ac Iselder ar ôl anffyddlondeb\ngwerthu tŷ ar ôl cytundeb ysgariad\nCamau galar ar ôl perthynas\nGadewch i'r emosiynau ddod allan\nCanolbwyntiwch ar oresgyn teimladau gwacter\nTrowch ef yn wers\nBeth sy'n digwydd ar ôl anffyddlondeb?\nA fydd y partner twyllo yn cyfaddef ac yn gobeithio dechrau gweithio arno ailadeiladu ymddiriedaeth ? Beth fydd yn digwydd os nad yw'r partner sy'n cael ei fradychu eisiau hyn ac yn hytrach yn dewis mynd ei ffordd ei hun?\nPan fydd rhywun yn profi tramgwydd fel anffyddlondeb, gall beri i berson brofi symptomau galar.\nYn yr erthygl hon, byddwch yn dysgu am y galar a achosir gan anffyddlondeb, beth allwch chi ei wneud i oroesi teimladau o alar ac iselder difrifol ar ôl anffyddlondeb mewn a perthynas , a sut i reoli'r cyfnod anodd hwn o'ch bywyd orau.\nAr ôl i chi ddarganfod anffyddlondeb eich partner, bydd pedwar cam o alar ar ôl anffyddlondeb:\nBod mewn sioc a gwadu\nTeimlo'n euog ac yn ddig\nBod yn ddig ac eisiau bargeinio\nMyfyrio ac iselder ar ôl anffyddlondeb\nMae'r camau hyn o galar ar ôl anffyddlondeb yn gyffredin pan fydd rhywun wedi profi anffyddlondeb, a symud trwy'r camau hyn yw'r ffordd y gall pobl wella o'r boen sy'n dod o anffyddlondeb.\nYn gyntaf, byddwch chi'n gwadu'r ffeithiau, yn bennaf oherwydd eich bod chi mewn sioc. Rydych chi'n dal i ddweud wrth eich hun drosodd a throsodd nad yw'r hyn sydd wedi digwydd i chi yn bosibl.\nGallwch chi deimlo'n euog am anffyddlondeb eich partner a bod yn ddig wrth y ddau ohonyn nhw ar yr un pryd. Bydd yna lawer o ddicter ar ôl anffyddlondeb berwi i fyny y tu mewn i chi. Hefyd, efallai eich bod chi'n teimlo'n ddig wrth eich hun.\nMae'r cam nesaf yn ymwneud â goresgyn y dicter hwn yn ddwfn y tu mewn i chi tan rydych chi'n teimlo drwgdeimlad pur . Efallai y byddwch hefyd yn diystyru'r bobl o'ch cwmpas, yn enwedig y rhai sy'n agos atoch chi.\nYn olaf, rydym yn dod i'r cam myfyrio ac iselder. Yn ystod y cam hwn y byddwch yn dod i delerau â'r hyn sydd wedi digwydd ac efallai y bydd gennych ymatebion emosiynol i'r sylweddoliad hwnnw.\nYn y cam hwn, efallai y byddwch chi'n profi iselder ar ôl anffyddlondeb, yn amrywio o fân arwyddion iselder i rai mawr.\nMae llawer o bobl yn dioddef o iselder, ond beth yn union yw iselder, a beth sy'n ei sbarduno?\nNodweddir iselder gan deimladau o dristwch, colled neu ddicter. Gall gael ei sbarduno gan y teimlad o gael eich bradychu a digroeso. Ond fel rydych chi wedi darllen o'r blaen yn yr erthygl hon, iselder ar ôl cael eich twyllo yw un o'r nifer o emosiynau o'r canlyniad tebyg i rollercoaster.\nFelly, sut i symud ymlaen ar ôl cael eich twyllo? Gadewch inni gael golwg ar y gwahanol ffyrdd.\nTua'r adeg hon, efallai y byddwch chi'n teimlo eich bod chi wedi dechrau dod â'ch bywyd at ei gilydd a'ch bod chi wedi dechrau gwella o boen anffyddlondeb, ond yna fe allai gwireddu'n sydyn ysgwyd y gred honno.\nNid oes gennych bopeth gyda'i gilydd. Mae rhywbeth ofnadwy wedi digwydd i chi.\nGwyddys bod y cyfnod hwn yn achosi adlewyrchiad trist o weithredoedd chi a'ch partner. Mae hyn yn normal ar gyfer y cam hwn. Peidiwch â beio'ch hun am deimlo'n drist neu'n isel.\nMae'n iawn i fod yn drist; mae angen i'r holl emosiynau ddod allan yn hwyr neu'n hwyrach beth bynnag i wella.\nDyma'r cyfnod y bydd angen i chi gymryd peth amser i chi'ch hun a chyfrif i maes sut i ddod dros rywun yn twyllo arnoch chi .\nEfallai y bydd cyngor neu anogaeth dda gan ffrindiau neu deulu yn ymddangos yn braf, ond efallai na fydd yn ddefnyddiol. Chi sydd angen mynd trwy'r cam hwn.\nDaw'r cam hwn gyda theimlad o anobaith neu wacter. Byddwch chi'n teimlo ar goll. Ac fel mater o ffaith, rydych chi - mewn ffordd - wedi colli rhywun sy'n annwyl i chi.\nEfallai y byddwch chi'n teimlo bod y person arbennig oedd gennych chi yn eich bywyd - yr un y gwnaethoch chi rannu agosatrwydd, teimladau personol a chyfrinachau ag ef - wedi diflannu am byth.\nMae rhai pobl yn teimlo fel na ddigwyddodd eu priodas erioed, gallai ymddangos yn bell iawn ac yn afreal nawr.\nEfallai y byddwch chi'n dechrau teimlo'n unig.\nMae'n debyg ei fod yn fwy unig yn y tŷ, oherwydd y ffaith eich bod wedi colli'ch partner ac yn ôl pob tebyg hefyd oherwydd efallai eich bod chi'n teimlo fel nad oes angen i chi weld ffrindiau neu deulu ar hyn o bryd.\nMaen nhw'n golygu'n dda, ond nid yw clywed “Mae'n bryd symud ymlaen â'ch bywyd” drosodd a throsodd yn mynd i wneud i chi deimlo'n well na'ch helpu chi.\nGallai hyn arwain at unigedd neu o leiaf ymdeimlad o unigedd, gan nad oes neb o'ch cwmpas yn eich cael chi. Yn syml, nid ydyn nhw wedi bod trwy'r hyn rydych chi wedi bod.\nAc os oes ganddyn nhw, mae'n brofiad gwahanol i bawb. Mae gan bawb wahanol dactegau ymdopi a gwahanol ffyrdd o ddelio â cholled.\nBeth i'w wneud nawr?\nBeth yw'r pethau y gallwch chi eu gwneud i wella o'r galar a'r iselder ar ôl i berthynas ddod i ben neu sut i oroesi iselder ar ôl anffyddlondeb?\nNid yw iselder ar ôl anffyddlondeb yn anhysbys. Ond, peidiwch â dal eich emosiynau yn ôl.\nEfallai y bydd ffrindiau ac aelodau o’r teulu yn awgrymu mai dim ond ‘gadael i bethau fynd,’ ond nid dyna’r cyngor gorau bob amser.\nMewn rhai achosion, mae'n well profi'r emosiynau rydych chi'n eu cael a mynd trwy gyfnod y galar a'r iselder ar ôl i'r berthynas ddod i ben. Canolbwyntiwch ar oresgyn y teimladau hyn o wacter ond peidiwch â'u gwadu i ddechrau'r broses iacháu.\nFelly gallant ddod allan o'ch system, a gallwch ddechrau gwneud cynnydd tuag at adael y berthynas ar eich ôl.\nWeithiau mae priod yn cymodi ar ôl y berthynas, ond mae'r “rydym yn arbennig ac ni fyddwn byth yn ysgaru” - mae'r teimlad wedi diflannu.\nEfallai na fydd eich priodas yr un peth eto. Chi sydd i benderfynu a yw hynny'n beth da. Os ydych chi a'ch priod yn fodlon, gallwch droi profiad negyddol anffyddlondeb o gwmpas yn yr hyn a allai ddod yn wers werthfawr iawn.\nGall pob profiad ddysgu rhywbeth i chi am sut mae'r byd yn gweithio a'r hyn rydych chi'n ei werthfawrogi. Bu nifer o gyplau sydd wedi tyfu’n fwy agos atoch ac yn gryfach ar ôl i un ohonynt gael perthynas.\nBydd yn brifo o bryd i'w gilydd, a bydd yn anodd, ond gall y ddau ohonoch ei wneud trwy hyn a dod yn gryfach nag erioed.\nGwyliwch hefyd: Sut i symud ymlaen ar ôl i rywun dwyllo arnoch chi.\nOs ydych chi'n profi mathau difrifol o alar ac iselder ysbryd ar ôl anffyddlondeb sy'n effeithio ar eich gallu i weithredu yn eich bywyd, efallai y bydd angen i chi ofyn am arweiniad proffesiynol gan weithiwr iechyd meddwl proffesiynol hyfforddedig i ddysgu offer newydd i reoli'ch tristwch.\nGall therapydd dibynadwy eich helpu i brosesu poen perthynas ond hefyd ddod o hyd i ffordd i ymdopi â'r teimladau mewn ffordd a all eich helpu i symud ymlaen.\ncaneuon i fynegi cariad


Brwydr Bannockburn - Wicipedia\n24 Mehefin 1314\nRhyfeloedd Annibyniaeth yr Alban\n23 Mehefin 1314\nBannockburn, Maes y Gad, Bannockburn\nYmladdwyd Brwydr Bannockburn (Gaeleg yr Alban: Blàr Allt nam Bànag neu Blàr Allt a' Bhonnaich) ar 24 Mehefin 1314 rhwng byddin yr Alban dan Robert I, brenin yr Alban (Robert Bruce) a byddin Lloegr dan Edward II, brenin Lloegr. Hon oedd brwydr dyngedfennol Rhyfel Annibyniaeth Cyntaf yr Alban, a sicrhaodd buddugoliaeth ysgubol yr Albanwyr eu hanibyniaeth.\nTua Gŵyl y Grawys 1314, roedd Edward Bruce, brawd brenin yr Alban, wedi dechrau gwarchae ar Gastell Stirling. Gwnaeth amddiffynwyr y castell gytundeb a Bruce, y byddent yn ildio'r castell iddo erbyn canol haf os nad oedd byddin wedi dod i godi'r gwarchae. Pan glywodd Edward II y newyddion, cododd fyddin enfawr (yn cynnwys cryn nifer o Gymry) a chychwynnodd am Stirling i godi'r gwarchae.\nCyfarfu'r fyddin yma a byddin lawer llai yr Albanwyr ychydig i'r de o Stirling; mae'r frwydr yn cymryd ei henw o'r afonig "Bannock Burn" ger maes y frwydr. Mae anghytundeb ymysg haneswyr ynghylch yr union safle, ond mae'r rhan fwyaf yn cytuno nad lle mae'r Ganolfan Ymwelwyr bresennol y bu'r ymladd.\nBu rhywfaint o ymladd ar 23 Gorffennaf. Bu un digwyddiad adnabyddus; roedd Syr Henry de Bohun, nai Iarll Henffordd, yn arwain catrawd o filwyr Seisnig pan welodd y brenin Robert yn marchogaeth ar ei ben ei hun ar balffri bychan wedi bod yn ymweld a rhai o'i filwyr. Carlamodd de Bohun tuag ato, ond llwyddodd y brenin i osgoi ei bicell a'i ladd ag un ergyd o'i fwyell.\nAr doriad dydd y diwrnod canlynol, symudodd yr Albanwyr ymlaen i ymosod ar y Saeson; y rhan fwyaf ohonynt yn ymladd a gwaywffyn hir, wedi eu ffurfio yn schiltron fel bod mur o waywffyn yn wynebu unrhyw un a fynnai ymosod arnynt. Methodd y marchogion Seisnig a thorri i mewn i'r rhain, a gwasgarwyd y saethyddion Seisnig gan y marchogion Albanaidd.\nEnillodd yr Albanwyr fuddugoliaeth syfrdanol, gan ladd nifer fawr o uchelwyr Seisnig a chymeryd llawer eraill yn garcharorion. Ffôdd y brenin Edward o'r maes, a chyrraedd Castell Dunbar cyn cymryd llong i Loegr.\nWedi dod o "https://cy.wikipedia.org/w/index.php?title=Brwydr_Bannockburn&oldid=11011091"\n14eg ganrif yn yr Alban\nNewidiwyd y dudalen hon ddiwethaf ar 3 Rhagfyr 2021, am 22:54.


Llywodraeth Cymru | Digartrefedd\nCyfnod dan sylw: Hydref i Rhagfyr 2017\nDiweddariad nesaf: 26 Gorffennaf 2018\nData am nifer yr aelwydydd a wnaeth gais i awdurdodau lleol am gymorth tai o dan Ddeddf Tai (Cymru) 2014 a nifer yr aelwydydd digartref mewn llety dros dro.\nYn ystod Hydref i Ragfyr 2017, roedd cyfanswm o 2,049 o aelwydydd yng Nghymru mewn perygl o fod yn ddigartref o fewn 56 dydd. Llwyddwyd i rwystro1,383 (68 y cant) o aelwydydd rhag bod yn ddigartref am o leiaf 6 mis. Ni lwyddwyd i rwystro digartrefedd ar gyfer 294 aelwyd arall (14 y cant). Deilliannau eraill oedd yn cyfrif am y 18 y cant oedd yn weddill (gan gynnwys gwrthod cymorth, diffyg cyd-weithredu, tynnu cais yn nôl a cholli cyswllt).\nAseswyd cyfanswm o 2,724 o gartrefi yn ddigartref a bod dyletswydd i’w helpu i gael llety yn ystod y chwarter. O’r rhain, cafodd 1,188 o aelwydydd (44 y cant) eu helpu i gael llety oedd yn debygol o bara am 6 mis. Roedd yr awdurdod lleol yn aflwyddiannus mewn cael llety ar gyfer 939 aelwyd (34 y cant). Deilliannau eraill oedd yn cyfrif am y 22 y cant oedd yn weddill (gan gynnwys gwrthod cymorth, diffyg cyd-weithredu, tynnu cais yn nôl a cholli cyswllt).\nYn ystod Hydref i Ragfyr 2017, aseswyd bod 543 o aelwydydd yn anfwriadol ddigartref ac mewn blaenoriaeth angen. Roedd yr aelwydydd yma yn gymwys ar gyfer y dyletswydd i sicrhau llety ar eu cyfer. Derbyniodd 79 y cant (429 o aelwydydd) y cynnig o lety parhaol. Deilliannau eraill oedd yn cyfrif am y 21 y cant oedd yn weddill (gan gynnwys gwrthod cymorth, diffyg cyd-weithredu, tynnu cais yn nôl a cholli cyswllt).\nDdiwedd mis Rhagfyr 2017, roedd 2,034 o aelwydydd mewn llety dros dro.\nLlety sector preifat oedd y prif fath o lety dros dro a ddefnyddiwyd, gan gyfrif am 38 y cant o’r holl aelwydydd (771 o aelwydydd) mewn llety dros dro, ddiwedd mis Rhagfyr 2017.\nDdiwedd mis Rhagfyr 2017, roedd 198 o aelwydydd mewn llety Gwely a Brecwast (B&B). O’r rhain, roedd 12 aelwyd (6 y cant) yn deuluoedd â phlant.\nMae pob ffigwr wedi eu talgrynnu yn annibynnol i’r 3 agosaf, oherwydd prosesau rheoli datgelu.\nCasglwyd data ar y ddarpariaeth o lety gwely a brecwast ar gyfer rhai 16 i 17 mlwydd oed ac ar gyfer rhai 18 i 21 oed sy'n gadael gofal drwy’r ddeddfwriaeth Digartrefedd neu'r ddeddfwriaeth Gwasanaethau Cymdeithasol ers Ebrill 2016 ac fe’i cyhoeddir ar StatsCymru.\nRoedd Deddf Tai (Cymru) 2014 yn cynnwys nifer o newidiadau i ddeddfwriaeth digartrefedd statudol a chyflwynwyd y newidiadau hyn ar 27 Ebrill 2015. Mae’r pennawd hwn yn dangos gwybodaeth ar gyfer Hydref i Rhagfyr 2017 a adroddwyd gan awdurdodau lleol o dan y ddeddfwriaeth newydd.\nMae canlyniadau allweddol a StatsCymru yn cael eu cyhoeddi yn chwarterol a bydd adroddiad yn cael ei gyhoeddi yn flynyddol.\nHomelessness, 2016-17 (Saesneg yn unig)\nDigartrefedd Statudol – Newidiadau deddfwriaethol o 27 Ebrill 2015


Emboledd ysgyfeiniol - Wicipedia\nMae emboledd ysgyfeiniol yn digwydd pan fydd llestr gwaed yn eich ysgyfaint wedi cau. Y rhan fwyaf o’r amser, clot gwaed sy’n achosi hyn. Mae’n gyflwr difrifol oherwydd gall achosi gwaed rhag cyrraedd eich ysgyfaint. Gall triniaeth feddygol gyflym achub bywyd.\nMae’n galli bod yn anodd i adnabod symptomau emboledd ysgyfeiniol oherwydd gallant amrywio rhwng gwahanol bobl. Y prif symptomau yw poen yn y frest, teimlo’n fyr eich gwynt, tagu a theimlo’n benysgafn neu lewygu hyd yn oed. Mae clot gwaed yn eich coes yn gallu torri’n rhydd a theithio i’ch ysgyfaint, felly mae’n bosib y cewch arwyddion rhybudd eraill fel coes boenus, goch, sydd wedi chwyddo.\nY rhan fwyaf o’r amser, clot gwaed sy’n teithio i fyny o un o’r gwythiennau dwfn yn eich coesau sy’n achosi emboledd ysgyfeiniol. Thrombosis gwythïen-ddofn (DVT)yw’r enw ar y math hwn o glot.\nGall fod yn anodd i feddygon benderfynu a oes gennych emboledd ysgyfeiniol neu beidio, oherwydd mae’r symptomau yn debyg i lawer o gyflyrau eraill. Mae’n bwysig gwneud diagnosis cywir ohono oherwydd nid yw trin emboledd ysgyfeiniol wastad yn hawdd, a gall triniaethau achosi sgil-effeithiau. Os yw eich meddyg yn amau emboledd ysgyfeiniol, cewch nifer o brofion, fel pelydr-X ar y frest, neu sgan uwchsain i weld a oes clot gwaed yn eich coes, a phrofion i weld pa mor dda mae eich ysgyfaint yn gweithio.\nGwrthgeulydd yw’r brif driniaeth, sef cyffur sy’n achosi newidiadau cemegol yn eich ysgyfaint i’w atal rhag ceulo yn hawdd. Bydd y gwrthgeulydd yn atal y clot rhag mynd yn fwy, tra bydd eich corff yn ei amsugno’n araf. Mae hefyd yn lleihau’r risg o gael clotiau eraill. Y prif gyffuriau a ddefnyddir i drin emboledd ysgyfeiniol yw heparin, ar ffurf chwistrelliad, a warfarin, ar ffurf tabled. Bydd angen i’r rhan fwyaf o bobl sy’n cael diagnosis o emboledd ysgyfeiniol gael chwistrelliad o heparin am o leiaf pum diwrnod. Dim ond warfarin y bydd angen i chi gymryd wedyn fel arfer.\nWedi dod o "https://cy.wikipedia.org/w/index.php?title=Emboledd_ysgyfeiniol&oldid=10858517"


BBC Arlein | Newyddion | £160,000 i'r Brifwyl\nDiweddarwyd: Dydd Gwener, 29 Hydref, 2004, 09:40 GMT 10:40 UK\n£160,000 i'r Brifwyl\nCyhoeddodd y Gweinidog Diwylliant y byddai'r Eisteddfod Genedlaethol yn derbyn £160,000 ychwanegol gan Lywodraeth y Cynulliad.\nMewn cynhadledd newyddion ym Mae Colwyn cyhoeddodd Alun Pugh fanylion yr arian a chyfeirio at raglen dair blynedd i sefydlogi'r Eisteddfod.\nBydd yr arian "ynghlwm wrth foderneiddio ac arbenigwyr hybu yn sicrhau fod y potensial mwya yn cael ei gyrraedd".\nMae'r Brifwyl yn wynebu argyfwng ariannol.\nMae Bwrdd yr Iaith a minnau yn fodlon ar sut y mae'r Eisteddfod wedi rheoli'r problemau ariannol sy'n eu hwynebu\nAlun Pugh, Gweinidog Diwylliant\nBydd y rhaglen dair blynedd yn golygu y gall yr Eisteddfod gynllunio'n well ar gyfer y dyfodol.\nRoedd cyhoeddiad ym Medi am arian ychwanegol gan Fwrdd yr Iaith Gymraeg a'r llywodraeth.\nFelly y swm ychwanegol at y grant blynyddol i'r Eisteddfod eleni yw £200,000.\n"Wedi i mi wrando yn ofalus ar bryderon yr Eisteddfod a gweld gyda fy llygaid fy hun eu bod yn moderneiddio'r strwythur ac yn denu ymwelwyr, dwi'n falch iawn o gyhoeddi cynlluniau i ddiogelu dyfodol yr ŵyl," meddai Mr Pugh.\n"Mae'n sicrhau cyfraniad sylweddol i raglen tymor-hir Llywodraeth y Cynulliad ar gyfer Cymru ddwyieithog.\nDros y blynyddoedd ma'er Eisteddfod wedi cael llai o grant\n"Ac mae Bwrdd yr Iaith a minnau yn fodlon ar sut y mae'r Eisteddfod wedi rheoli'r problemau ariannol a'r ffordd bositif y maen nhw wedi cydweithio gyda ni a'n cyfeillion ym Mwrdd yr Iaith."\nDywedodd Meri Huws, Cadeirydd Bwrdd yr Iaith Gymraeg, fod y cyhoeddiad wedi trafodaethau hir rhwng y Bwrdd, yr Eisteddfod a'r cynulliad.\n"Mae gan yr Eisteddfod rôl allweddol i'w chwarae i hybu'r Gymraeg ymhlith pobol ifanc a'r di-Gymraeg yn benodol.\n"Bydd y Bwrdd yn dal i drafod sut y gall yr Eisteddfod ehangu ei hapêl a denu ymwelwyr newydd."\nDywedodd y byddai ymgynghorydd ariannol annibynnol yn cael ei benodi o dan y cynllun gafodd ei gyhoeddi ddydd Gwener.\nAr ddiwedd Eisteddfod Casnewydd roedd apêl am £300,000 i achub y Brifwyl.\nCredir mai tua £130,000 sydd wedi dod i law.\nEr mwyn osgoi gwerthu asedau i dalu biliau roedd yr Eisteddfod wedi gofyn i Mr Pugh, drwy Fwrdd yr Iaith Gymraeg, am swm o £300,000.\nErs 1997 mae Bwrdd yr Iaith wedi tocio grant yr Eisteddfod a hynny, medd rhai, sydd wedi arwain at yr argyfwng arainnol.\nMae'r brifwyl wedi dal i ddatblygu er eu bod nhw'n gorfod derbyn £100,000 yn llai bob blwyddyn.\nOs mai £160,000 fydd yn cael eu rhoi, fe fydd yn gymorth mawr i ni ond fydd o ddim yn mynd yr holl ffordd\nElfed Roberts, cyfarwyddwr, cyn y cyhoeddiad\n"Rydan ni'n gobeithio y gall y Bwrdd Iaith adfer y grant i'r lefel yr oedd yn 1997 oherwydd dyna yn y bôn sydd wedi achosi'r helynt yr ydan ni ynddo byth er hynny," meddai Dr R Alun Evans, Llywydd Llys yr Eisteddfod, cyn y cyhoeddiad.\n"Os naw chawn ni'r swm yn gyflawn...fe fydd yn rhaid i ni wedyn edrych ar y darlun ac edrych ar unrhyw ffynonellau eraill sydd a sut wedyn y mae gweithredu argymhelliad Cyngor yr Eisteddfod o orfod torri yn ôl £200,000 yn ein costau.\n"Fe all orfodi diswyddo staff, a dyna'r man eitha, ond fe all olygu hynny gwaetha'r modd."\nDywedodd Elfed Roberts, Cyfarwyddwr yr Eisteddfod Genedlaethol, cyn y cyhoeddiad eu bod yn dymuno cael £300,000 oddi wrth y cynulliad.\n"Os mai £160,000 fydd yn cael eu rhoi, yna fe fydd yn gymorth mawr i ni ond fydd o ddim yn mynd yr holl ffordd.\n"Fe fydd yn rhaid i ni edrych wedyn sut y gallwn ni sicrhau ein bod yn dod allan o'r twll yma ond ein bod yn cynnal eisteddfod lwyddiannus yn Eryri a sicrhau na fyddwn ni'n mynd i dwll yma eto.\n"O ran toriadau, mae 'na ddau ddewis sef torri ar staff neu dorri ar weithgaredd, neu gyfuniad o'r ddau.\n"Allwn ni ddim gwneud mwy."\nBeth yw eich barn chi? Anfonwch neges os gwelwch yn dda at BBC Cymru'r Byd.\nFelly bydd arian yn cael ei roi i'r Eisteddfod os ydyw "ynghlwm wrth foderneiddio ac arbenigwyr hybu yn sicrhau fod y potensial mwya yn cael ei gyrraedd". Mae'r Steddfod wedi dweud na fydd y rheol Gymraeg yn cael ei pheryglu mewn digwyddiadau swyddogol; h.y. cystadlaethau, gwahanol bebyll, megis Pabell y Cymdeithasau, o gwmpas y maes. Ond dyn nhw ddim wedi dweud a fydd y "Maes" ei hunan yn awr yn mynd yn fwy "dwyieithog" ac yn fwy "twristaidd" er mwyn cyflawni'r "hybu" yma. Mae na ddyletswydd mawr ar yr Eisteddfod i wneud datganiad diamwys beth maen nhw yn bwriadu ei wneud wrth gyrraedd amodau'r Llywodraeth. Dyn nhw ddim wedi gwneud hynny hyd yma. Ac mae na gwestiwn dyfnach yn codi. Ydy o'n iawn fod Llywodraeth yn cael llywio diwylliant yn y ffordd yma? Os ydy'r duedd yma i ymyrryd yn y diwylliant Cymraeg gan Lywodraeth yn parhau, fe fydd Llywodraeth Cymru yn dechrau edrych yn go debyg i un o'r "Adrannau Diwylliant" bondigrybwyll hynny oedd yn bodoli yn Nwyrain Ewrop cyn cwymp yr Undeb Sofietaidd!\nSimon Brooks, Tal-y-bont, Ceredigion\nAm gyfraniad tila gan y Cynulliad - unwaith eto yn dangos eu diffyg ymrwymiad i'r iaith a'r diwylliant Cymraeg. Byddai £1.6 miliwn yn agosach ati er mwyn i'r Eisteddfod ddatblygu a chymryd ei phriod le yng nghalendr diwylliannol y genedl. Dwi'n rhyfeddu fod gan Alun Pugh a'i giwed yr wyneb i wneud cyfraniad mor dila - rhag ei gywilydd.\nGareth Wood, Merthyr Tudful\nDoes dim dwywaith bod yr Eisteddfod wedi chwarae rôl hanfodol mewn gwarchod yr iaith a'i llenyddiaeth ac wedi cynnal ffocws i'w siaradwyr ar amser pan nad oedd y wladwriaeth yn fodlon cydnabod eu bodolaeth. Ond gyda'r newidiadau mawr sydd wedi digwydd yng Nghymru yn y 25 mlynedd diwethaf, mae'n hen bryd i ailystyried rôl yr Eisteddfod.\nY mae'n hollbwysig bod rôl traddodiadol yr Eisteddfod yn parhau, sef annog, cefnogi a dathlu talent llenyddol yn yr iaith Gymraeg. Ond hefyd mae dau faes arall y mae'n bwysig eu gwella hefyd.\nUn yw agwedd yr Eisteddfod at y cyhoedd fel cwsmeriaid. Er enghraifft, mae'n gwbl annerbyniol yn y byd modern bod rhaid i ymwelwyr gerdded drwy mwd er mwyn ymweld â'r stondinau. Yr ail beth yw ymestyn yr Eisteddfod i gynnwys gwyliau teledu a ffilmiau, sydd yn fwy cyfarwydd fel dulliau diwylliannol i'r cyhoedd yn eu bywydau pob dydd.\nRhobat Bryn Jones, Caerdydd\nRwy'n meddwl bod y Cynulliad wedi bod yn sâl iawn yn rhoi cyn lleied. Beth sydd ei angen ar yr Eisteddfod yw un taliad o £1 miliwn i glirio'r dyledion sydd wedi digwydd oherwydd i Fwrdd yr Iaith dorri ar y grant rhai blynyddoedd yn ôl, ac yna codiad o £100K yn y grant blynyddol. Symiau bach iawn yw'r rhain i'r Cynulliad, ond os yw arian mor brin a hynny, yna buaswn yn hapus i weld grant Bwrdd yr Iaith yn cael ei docio. Wedi'r cyfan mae hwnnw'n derbyn £7 miliwn y flwyddyn o arian cyhoeddus.\nRhys Harris, Caernarfon. Gwynedd\nPrifwyl: Cytuno i newid y drefn reoli\n16 Hyd 04 | Newyddion\nPrifwyl: 'Dim lleihau rôl yr iaith'\n13 Hyd 04 | Newyddion\nPrifwyl: £40,000 yn fwy\n21 Medi 04 | Newyddion\nEisteddfod 'angen arbed £200,000'\n18 Medi 04 | Newyddion\nBBC Cymru'r Byd yng Nghasnewydd


Iran yn gwrthod ildio i bwysau gan America – Golwg360\nIran yn gwrthod ildio i bwysau gan America\n3 Awst 2017 am 11:47\nMae pennaf arweinydd Iran wedi beirniadu sancsiynau America ar Tehran, ac mae wedi addo y bydd ei wlad yn bwrw ymlaen gyda’i rhaglen i ddatblygu taflegrau, er gwaetha’r pwysau rhyngwladol.\n“Mae Washington yn barod i ddefnyddio unrhyw esgus i wneud ffws,” meddai Ayatollah Ali Khamenei, tra’n siarad heddiw mewn seremoni i gyflwyno’r Arlywydd Hassan Rouhani ar gyfer ail dymor yn y swydd.\n“Os ydych chi’n tanio taflegryn sy’n cario lloeren, maen nhw’n dechrau gwneud swn,” meddai Ayatollah Ali Khamenei.\n“Mae ein taflegrau ni yn ganlyniad i waith gwyddonol a thechnegol sy’n rhaid ei wneud.\n“Yr ymateb gorau i sancsiynau America ydi i dyfu’n gryfach,” meddai wedyn. “America ydi gelyn mwyaf ymosodol a digywilydd ein gwlad.”


Nwyddau Vlaze Designer | Tariannau gwres, fframiau ac aelwydydd o ansawdd\nTariannau Gwres a Phlatiau Aelwyd A J Wells & Son Vlaze\nTariannau Gwres wedi’u Gosod\nPwrpas tariannau gwres VLAZE sydd wedi’u gosod y tu ôl i stôf llosgi coed yw creu nodwedd a ffocws i’r ystafell ond un o’u nodweddion pwysicaf yw eu bod hefyd yn caniatáu i chi osod y stôf yn agos at y wal y tu ôl iddi os yw’r wal wedi’i gwneud o ddeunydd llosgadwy, ac yn achos nwyddau Charnwood cyn agosed â 100mm.\nMae gan y panel enamel gwydrog ddwy haen sy’n sicrhau diogelwch thermol a system ddargludo effeithiol sy’n taflu gwres yn ôl i’r ystafell. Trwy ddefnyddio system rheilen mae’r broses o osod y darian wres yn hawdd a chyflym. Mae ar gael mewn 3 maint safonol sy’n addas i’r rhan fwyaf o fodelau stôf sy’n sefyll ar eu pennau eu hunain ond gellir gwneud rhai pwrpasol hefyd.\nFframiau y tu mewn i’r Aelwyd\nMae fframiau y tu mewn i aelwydydd VLAZE yn cael eu gwneud yn bwrpasol mewn un darn i ffitio o amgylch unrhyw stôf sy’n cael ei mewnosod rhag i wres y stôf wneud difrod i frest y simnai. Mae ymyl tenau â radiws o 6mm o amgylch yr enamel gwydrog ac mae wedi’i inswleiddio â bwrdd ffibr sy’n addas i dân. Maent ar gael mewn amryw o liwiau, patrymau a gorffeniadau i weddu ag unrhyw le byw.\nPlatiau Aelwyd a Siambrau\nMae platiau aelwyd VLAZE yn ddewis gwych yn lle llechen, gwenithfaen neu deils safonol. Mae’r plât yn gallu altro edrychiad eich stôf yn sylweddol ac maent ar gael mewn amryw o liwiau, patrymau a gorffeniadau - mae rhywbeth i bawb. Gellir defnyddio’r platiau aelwyd ar eu pennau eu hunain neu eu cyfuno â tharian wres VLAZE neu’r ffrâm fewnol i greu’r effaith orau bosibl gan greu undod i’r ystafell. Hefyd gallwch eu gosod ar y wal y tu ôl i’r stôf y tu mewn i gil pentan neu siambr.\nMae gorffeniad yr arwyneb sglein llyfn yn wrthiannol i wres, yn hawdd ei sychu’n lân a’i gynnal. Mae ymyl llyfn ar bob aelwyd ac mae wedi’i hinswleiddio â bwrdd ffibr sy’n wrthiannol i wres a phwysau’r stôf ac eto’n hawdd ei gosod a’i defnyddio. Mae’r platiau ar gael mewn 5 maint sy’n addas i’r rhan fwyaf o stôfs ac mae dyfnder o 12mm sy’n cydymffurfio â rheoliadau adeiladu’r DU ar gyfer aelwydydd parod.\nIsod dangosir rhai o nwyddau VLAZE, neu cliciwch ar y ddolen gyswllt i weld y llawlyfr llawn. Os oes angen rhagor o wybodaeth arnoch neu brisiau cysylltwch. Mae gennym ddewis o dariannau gwres VLAZE yn ein hystafell arddangos.


Job 40 BWM - Yr ARGLWYDD hefyd a atebodd Job, ac a - Bible Gateway\nJob 40 Beibl William Morgan (BWM)\n40 Yr Arglwydd hefyd a atebodd Job, ac a ddywedodd, 2 Ai dysgeidiaeth yw ymryson â’r Hollalluog? a argyhoeddo Dduw, atebed i hynny.\n3 A Job a atebodd yr Arglwydd, ac a ddywedodd, 4 Wele, gwael ydwyf; pa beth a atebaf i ti? mi a osodaf fy llaw ar fy ngenau. 5 Dywedais unwaith; ond nid atebaf: ie, ddwywaith; ond ni chwanegaf.\n6 A’r Arglwydd a atebodd Job allan o’r corwynt, ac a ddywedodd, 7 Gwregysa yn awr dy lwynau fel gŵr; a myfi a ofynnaf i ti, mynega dithau i mi. 8 A wnei di fy marn i yn ofer? a ferni di fi yn anghyfiawn, i’th gyfiawnhau dy hun? 9 A oes i ti fraich fel i Dduw? neu a wnei di daranau â’th lais fel yntau? 10 Ymdrwsia yn awr â mawredd ac â godidowgrwydd, ac ymwisg â gogoniant ac â phrydferthwch. 11 Gwasgar gynddaredd dy ddigofaint; ac edrych ar bob balch, a thafl ef i lawr. 12 Edrych ar bob balch, a gostwng ef; a mathra yr annuwiol yn eu lle. 13 Cuddia hwynt ynghyd yn y pridd, a rhwym eu hwynebau hwynt mewn lle cuddiedig. 14 Yna hefyd myfi a addefaf i ti, y gall dy ddeheulaw dy achub.\n15 Yn awr wele y behemoth, yr hwn a wneuthum gyda thi; glaswellt a fwyty efe fel ych. 16 Wele yn awr, ei gryfder ef sydd yn ei lwynau, a’i nerth ym mogel ei fol. 17 Efe a gyfyd ei gynffon fel cedrwydden: gewynnau ei arennau ef sydd blethedig. 18 Pibellau pres ydyw ei esgyrn ef: ei esgyrn sydd fel ffyn heyrn. 19 Pennaf o ffyrdd Duw ydyw efe: yr hwn a’i gwnaeth a all beri i’w gleddyf nesáu ato ef. 20 Y mynyddoedd yn ddiau a ddygant laswellt iddo: ac yno y chwery holl anifeiliaid y maes. 21 Efe a orwedd dan goedydd cysgodfawr, mewn lloches o gyrs a siglennydd. 22 Coed cysgodfawr a’i gorchuddiant â’u cysgod: helyg yr afon a’i hamgylchant. 23 Wele, efe a yf yr afon, ac ni phrysura: efe a obeithiai y tynnai efe’r Iorddonen i’w safn. 24 A ddeil neb ef o flaen ei lygaid? a dylla neb ei drwyn ef â bachau?


Llinellau cyffuriau | Heddlu De Cymru\nStamp amser presennol: 05/07/22 14:05:39\nLlinellau sirol yw’r enw a roddir ar gyfer delio cyffuriau pan fo grwpiau troseddau cyfundrefnol yn defnyddio llinellau ffôn i symud a chyflenwi cyffuriau, o ddinasoedd i drefi llai ac ardaloedd gwledig fel arfer.\nMaent yn camfanteisio ar bobl sy’n agored i niwed, gan gynnwys plant a’r rheini sydd â phroblemau’n ymwneud ag iechyd meddwl a chaethiwed i gyffuriau, drwy eu recriwtio i ddosbarthu cyffuriau, y cyfeirir ato’n aml fel ‘rhedeg cyffuriau’.\nArwyddion i gadw llygad allan amdanynt\nMae nifer o arwyddion i gadw llygad allan amdanynt a allai ddangos bod rhywun yn gysylltiedig mewn llinellau sirol:\nmynd ar goll o'r ysgol neu'r cartref yn gyson ac yn cael ei ganfod mewn ardaloedd eraill\nbod ag arian, dillad newydd neu ddyfeisiau electronig, ac ni all esbonio sut y talwyd amdanynt\nderbyn nifer fawr o negeseuon testun neu alwadau ffôn, bod yn gyfrinachol ynglŷn â gyda phwy mae’n siarad\ndirywiad mewn gwaith neu berfformiad yn yr ysgol\nnewidiadau sylweddol mewn lles emosiynol neu gorfforol\nSut mae grwpiau troseddau cyfundrefnol yn defnyddio cyfryngau cymdeithasol\nhysbysebu cyffuriau drwy rannu lluniau, fideos\nstatws yn dangos arian, cyffuriau newydd neu pryd y mae deliwr ar gael ar gyfer fusnes\ndelwyr yn rhannu ‘storïau’ gyda dilynwyr, gan ddefnyddio platfformau cymdeithasol i ehangu eu rhwydwaith â ffrindiau a ‘awgrymir’\ndefnyddio hashnodau sy’n gysylltiedig â chyffuriau\ndefnyddio emojis fel cod ar gyfer gweithgareddau cyffuriau, trais a rhyw, e.e. y emoji pluen eira (ar gyfer prynu cocên), emoji pêl-8 (ar gyfer prynu un wythfed o owns) neu emoji roced (ar gyfer purdeb cyffuriau)\nMae grwpiau troseddau cyfundrefnol yn aml yn defnyddio llawer o drais a bygythiadau i ddiogelu ‘llinell sirol’ a’i rheoli. Un math o’r rheoli hwn yw camfanteisio ar bobl agored i niwed drwy ddefnyddio eu cartref fel canolfan ar gyfer delio cyffuriau, proses a elwir yn cogio. Yn aml bydd delwyr yn argyhoeddi’r person agored i niwed i adael i’w gartref gael ei ddefnyddio ar gyfer delio cyffuriau drwy roi cyffuriau am ddim iddo a chynnig talu am fwyd neu gyfleustodau.\nYn aml bydd grwpiau troseddau cyfundrefnol yn targedu pobl sy’n unig, wedi’u hynysu neu sydd â phroblemau gyda chaethiwed i gyffuriau. Mae’n gyffredin i grwpiau troseddau cyfundrefnol i ddefnyddio eiddo am gyfnod byr, gan symud cyfeiriad yn aml er mwyn osgoi’r siawns o gael eu dal.\nMae nifer o arwyddion i gadw llygad allan amdanynt a allai ddangos bod rhywun yn ddioddefwr cogio:\nymwelwyr cyson ar oriau anghymdeithasol\nnewidiadau yn nhrefn arferol ddyddiol eich cymydog\narogleuon anarferol yn dod o eiddo\ncerbydau amheus neu anghyfarwydd tu allan i gyfeiriad\nOs ydych chi’n bryderus ynglŷn â throseddau cysylltiedig â chyffuriau yn eich ardal, neu’n meddwl y gallai rhywun fod yn ddioddefwr camfanteisio cyffuriau, ffoniwch ni ar 101.\nOs yw’n argyfwng, ffoniwch 999. Os oes gennych nam ar eich clyw neu’ch lleferydd, defnyddiwch ein gwasanaeth ffôn testun 18000. Neu tecstiwch ni ar 999 os ydych wedi cofrestru ymlaen llaw â’r gwasanaeth SMS brys.\nGallwch hefyd ei riportio ar-lein, neu gysylltu â Crimestoppers yn ddienw ar 0800 555 111 neu drwy crimestoppers-uk.org.\nNi chymerir unrhyw fanylion personol, ni ellir olrhain na recordio unrhyw wybodaeth ac ni fyddwch yn mynd i’r llys neu’n gorfod siarad â’r heddlu pan fyddwch yn cysylltu â Crimestoppers.\nMae Gwefan Llinellau Sirol yr Asiantaeth Troseddu Cenedlaethol yn esbonio mwy am linellau sirol ac arwyddion camfanteisio yn eich ardal.\nMae gan Safe 4 Me fanylion gwasanaethau cefnogi yn genedlaethol ar gyfer pobl ifanc yr effeithir arnynt gan Gamfanteisio’n Droseddol ac yn Rhywiol ar Blant. Mae ganddo hefyd lawer o wybodaeth yn ymwneud â mathau penodol o gam-fanteisio, deall trawma, hawliau a’r gyfraith a llawer mwy.\nMae gan y Safeguarding Network gynghorion defnyddiol ar gyfer deall dangosyddion camfanteisio a beth sy’n gwneud person ifanc yn fwy agored i ddioddef camfanteisio.\nMae gwefan Net-Aware NSPCC yn cynnig arweiniad ar ddeall apiau a phlatfformau penodol y gallai pobl ifanc fod yn eu defnyddio.


Hafan Amdanom ni Ein trefn reoli Ein pwyllgorau\nMae QAA yn gweithredu nifer o bwyllgorau, ac mae pob un ohonynt yn gyfrifol am faes penodol o'n gwaith.\nY Pwyllgor Cydnabod a Thrwyddedu Mynediad i AU\nMae'r pwyllgor hwn yn gyfrifol am weithredu a datblygu'r Cynllun Cydnabod ar gyfer Mynediad i Addysg Uwch. Mae ei aelodau'n cynnwys cynrychiolwyr o'r sectorau addysg uwch ac addysg bellach. Mae'r pwyllgor yn cyfarfod dair gwaith y flwyddyn dan gadeiryddiaeth aelod o'n Bwrdd.\nMae'r pwyllgor hwn yn ystyried ceisiadau am bwerau dyfarnu graddau a/neu deitl prifysgol. Mae hefyd yn goruchwylio'r meini prawf a'r prosesau craffu a ddefnyddir i asesu ceisiadau. Mae'r pwyllgor yn cynnwys aelodau'r Bwrdd ac aelodau allanol eraill ac mae'n cyfarfod unwaith y chwarter.\nPwyllgor Archwilio a Rheoli Risgiau\nMae'r Pwyllgor Archwilio'n gyfrifol am systemau mewnol o reolaeth a rheoli risgiau, archwiliadau mewnol ac allanol, ac adroddiadau ariannol. Mae'r pwyllgor hwn yn cynnwys aelodau'r Bwrdd ac aelodau allanol eraill ac mae'n cyfarfod dair gwaith y flwyddyn. Mae'r aelodau canlynol o'n Bwrdd yn gwasanaethu ar y pwyllgor hwn: Mr Craig Watkins, Professor Joy Carter, Professor Andrew Wathey, Sara Drake, Ms Linda Duncan.\nY Pwyllgor Penodiadau a Chyflogau\nMae'r pwyllgor hwn yn cynghori'r Bwrdd ar benodiad, telerau ac amodau gwaith a chyflogau ein Uwch Dîm Rheoli. Ar sail ein Herthyglau Cymdeithasu, mae'r pwyllgor yn sicrhau bod y Bwrdd yn ddigon amrywiol a bod ganddo'r sgiliau, yr wybodaeth a'r arbenigedd angenrheidiol i gyflawni ei holl ddyletswyddau. Mae'r pwyllgor bychan hwn yn cynnwys aelodau'r Bwrdd ac mae'n cyfarfod ddwywaith y flwyddyn. Mae'r aelodau canlynol o'n Bwrdd yn gwasanaethu ar y pwyllgor hwn: Mr Christopher Banks, Professor Joy Carter, Mr Oliver Johnson, Stephen Criddle, Professor Philip Winn.\nThe NRC advises the Board on the appointment, terms and conditions, and remuneration of our Senior Management Team. Using our Articles of Association, the committee makes sure that the Board collectively has the skills, knowledge, expertise and diversity to fulfil all its duties. This small committee is made up of Board members and meets twice a year.\nY Pwyllgor Cynghori ar Strategaeth QAA Scotland\nMae'r pwyllgor hwn yn darparu gwybodaeth am y ddeddfwriaeth, y rheoliadau, y ffynonellau cyllido a'r polisïau sy'n effeithio ar y sector addysg uwch yn yr Alban. Mae'r pwyllgor yn cynnwys aelod o'n Bwrdd sy'n dod o'r Alban, ein Cyfarwyddwr Materion Rhyngwladol a'r Cenhedloedd, a chynrychiolwyr allanol o'r Alban. Maent yn cyfarfod o leiaf ddwywaith y flwyddyn.\nY Pwyllgor Cynghori ar Strategaeth QAA Cymru\nMae'r pwyllgor hwn yn darparu gwybodaeth am y ddeddfwriaeth, y rheoliadau, y ffynonellau cyllido a'r polisïau sy'n effeithio ar y sector addysg uwch yng Nghymru. Mae'r pwyllgor yn cynnwys aelod o'n Bwrdd sy'n dod o Gymru, ein Cyfarwyddwr Materion Rhyngwladol a'r Cenhedloedd, a chynrychiolwyr allanol o Gymru. Maent yn cyfarfod o leiaf ddwywaith y flwyddyn.\nY Pwyllgor Myfyrwyr sy'n Cynghori\nMae'r pwyllgor hwn yn hwyluso trafodaethau rhwng myfyrwyr a QAA ar ddatblygiadau yn y sector addysg uwch. Mae ein Prif Weithredwr ac aelodau eraill o'n Bwrdd yn mynychu cyfarfodydd y pwyllgor hwn. Maent yn cyfarfod dair gwaith y flwyddyn.\nY Trysorydd Mygedol\nYm mis Mehefin 2017, penododd ein Bwrdd ei Drysorydd Mygedol am y tro cyntaf erioed. Mae'r Trysorydd yn sicrhau bod ein swyddogaethau ariannol yn cael eu gweithredu gyda diwydrwydd dyladwy. Mae'r Trysorydd yn gweithio gyda'n Cyfarwyddwr Adnoddau i roi adroddiadau rheolaidd i'r Bwrdd am iechyd ariannol QAA.


Disgrifiad Swydd a Dyletswyddau Gosodwr Paneli Solar | Am Adeiladu | Am Adeiladu\nGosodwr paneli solar ffotofoltäig, gosodwr solar, gosodwr PV\nSut i fod yn osodwr paneli solar\nMae sawl ffordd o fod yn osodwr paneli solar. Gallwch ennill y cymwysterau sydd eu hangen arnoch drwy ddilyn cwrs coleg neu brentisiaeth. Os oes gennych chi gymwysterau perthnasol yn barod, gallech chi wneud cais am swydd yn uniongyrchol i gyflogwr.\nDylech ymchwilio i’r llwybrau hyn i fod yn osodwr paneli solar i weld pa un yw’r un iawn i chi. Er bod gofynion penodol o ran cymwysterau ar gyfer rhai o’r opsiynau, mae gan lawer o gyflogwyr ddiddordeb mewn pobl sy’n frwdfrydig, sy’n barod i ddysgu ac sy’n gallu dilyn cyfarwyddiadau.\nGallech ennill y sgiliau i’ch helpu i fod yn osodwr paneli solar yn y coleg drwy gwblhau cwrs fel Diploma City and Guilds Lefel 2 neu 3 mewn Gwaith Gosod Trydanol.\n2 TGAU neu fwy (neu gymhwyster cyfatebol) ar raddau 9 i 3 (A* i D) (cwrs lefel 2).\nAr ôl i chi gymhwyso mewn gwaith gosod trydanol, gallech fynd ymlaen i hyfforddi i fod yn osodwr paneli solar drwy gwrs arbenigol.\nGallech chi weithio tuag at fod yn osodwr paneli solar drwy gwblhau prentisiaeth ganolradd mewn gwaith gosod trydanol. Bydd hyn yn cymryd tua dwy flynedd i’w gwblhau a byddai’n eich galluogi i symud ymlaen i gymhwyster uwch, neu arbenigo mewn gosod paneli solar.\nBydd angen o leiaf 4 TGAU (neu gymhwyster cyfatebol) ar raddau 9 i 4 (A* i C) arnoch, gan gynnwys Saesneg a mathemateg, i fod yn brentis-drydanwr.\nOs oes gennych chi TGAU (neu gymhwyster cyfatebol) gan gynnwys Saesneg a mathemateg, a sgiliau ymarferol da, gallech wneud cais am swydd fel mêt, hyfforddai neu gynorthwyydd trydanwr. Efallai y bydd eich cyflogwr yn eich cefnogi i hyfforddi i fod yn gwbl gymwys ac yna gallwch fynd ymlaen i ennill cymwysterau pellach ac arbenigo mewn gosod paneli solar.\nMae profiad gwaith yn hanfodol er mwyn cael gwaith yn y diwydiant adeiladu. Gallech chi gael hyn yn yr ysgol, neu drwy weithio ar benwythnosau ac yn ystod y gwyliau gyda chwmni neu berthynas sy’n gweithio fel gosodwr paneli solar. Bydd darpar gyflogwyr bob amser yn falch o’ch gweld yn rhestru profiad gwaith ar eich CV.\nDyma rai o’r sgiliau ychwanegol a allai fod o fudd i unrhyw un sy’n ystyried swydd fel gosodwr paneli solar:\nGwybodaeth am systemau trydanol.\nSgiliau dylunio a dealltwriaeth o hynny\nBeth mae gosodwr paneli solar yn ei wneud?\nFel gosodwr paneli solar, byddwch chi’n gyfrifol am osod a chynnal paneli solar ar adeiladau a thir i sicrhau eu bod yn effeithlon wrth drosi pŵer solar yn ynni adnewyddadwy. Bydd y rhan fwyaf o’ch gwaith fel gosodwr paneli solar yn yr awyr agored ac mewn mannau uchel.\nEfallai y bydd swydd gosodwr paneli solar yn cynnwys y dyletswyddau canlynol:\nAsesu lleoliadau i sicrhau eu bod yn addas ar gyfer paneli solar\nMesur ardaloedd i’w gosod\nAddasu arwynebau adeiladau fel bod paneli’n ffitio ac yn cael eu cynnal yn ddigonol\nGosod a chynnal paneli solar ar gartrefi, adeiladau busnes neu ar dir agored\nCysylltu paneli solar â system drydanol\nDaearu cyfarpar trydanol a gwirio gwifrau\nCynnal archwiliadau cynnal a chadw a gosod paneli solar\nDefnyddio amrywiaeth o offer a chyfarpar technegol\nFaint o gyflog allech chi ei gael fel gosodwr paneli solar?\nMae’r cyflog disgwyliedig i osodwr paneli solar yn amrywio wrth i chi gael mwy o brofiad.\nGall gosodwyr paneli solar sydd newydd gael eu hyfforddi ennill £17,000\nGall gosodwyr paneli solar profiadol ennill £36,000*.\nEdrychwch ar y swyddi gwag diweddaraf i osodwyr paneli solar:\nFel gosodwr paneli solar, gallech chi symud ymlaen i swydd fel arweinydd tîm neu reolwr prosiect.\nNeu, gallech sefydlu eich hun fel gweithiwr hunangyflogedig.


Mis Hanes Pobl Dduon Cymru yn Cofio’r Rhyfel Byd Cyntaf | Cymru'n Cofio – Wales Remembers\nNewyddion>Concert>Mis Hanes Pobl Dduon Cymru yn Cofio’r Rhyfel Byd Cyntaf\nMis Hanes Pobl Dduon Cymru yn Cofio’r Rhyfel Byd Cyntaf\nMae’n bleser gan Gymdeithas Hanes Pobl Dduon Cymru, mewn partneriaeth â’r Ganolfan Gymunedol Affricanaidd, gyhoeddi rhaglen gyffrous a phryfoclyd o ddigwyddiadau a gweithdai a fydd yn cael eu cynnal ar draws Cymru rhwng mis Medi a Thachwedd. Bydd gan nifer o’r digwyddiadau hyn gysylltiad â Chanmlwyddiant y Rhyfel Byd Cyntaf.\nMae Pwyllgor Llywio Mis Hanes Pobl Dduon Cymru 2014 wedi dewis cyflwyno rhaglen o weithgareddau gyda ‘1914-1919’ wrth ei chraidd. Bydd y rhaglen yn dod â straeon nas adroddwyd o’r blaen a phrofiadau a rannwyd gan gymunedau pobl dduon Cymru yn y cyfnod yn fyw. Ysbrydolwyd y rhaglen gan ymweliad ag arddangosfa ‘Peilotiaid y Caribî’ Amgueddfa’r Llu Awyr a Chofeb Morwyr y Llynges Fasnachol yn Llundain.\nRydym wedi dechrau ar y gwaith paratoi ar gyfer rhaglen eang o weithgareddau a fydd yn dechrau gyda’r digwyddiad lansio swyddogol yn Theatr Glan yr Afon Casnewydd ar nos Wener 26 Medi. Yn dilyn hyn, bydd yna berfformiadau, ffilmiau, gweithdai, sgyrsiau ac ymweliadau yn cael eu cynnal ledled Cymru trwy gydol y tymor. Cynhelir digwyddiad mawreddog yng Nghanolfan Mileniwm Cymru ar ddydd Sadwrn 25 Hydref.\nNos Wener 26 Medi, bydd y rhaglen o ddigwyddiadau yn ne Cymru’n cael ei lansio’n swyddogol yn Theatr Glan yr Afon, a’r gwestai arbennig fydd yr Athro Gus John. Bydd yno gant o leisiau ifanc o ysgolion Cymuned Cwmtawe, y Forwyn Fair, Sant John Lloyd, Pilgwenlli a Maendy, a bydd drama newydd a gafodd ei hysbrydoli gan effaith mudo Affricanaidd Caribïaidd i Gymru yn ystod 1919 yn cael ei pherfformio am y tro cyntaf.\nCewch fwynhau rhythmau ragtime a thrawsacenion jazz gan Gôr Ieuenctid Lleisiau’r Caribî, wedi’u harwain gan Jazz Bae Butetown a Cherddoriaeth Gymunedol JW, ynghyd â lleisiau glew morwyr alltud a gysegrodd eu bywydau i Gymru yn y perfformiad cyntaf o’r ddrama Routes, sydd wedi’i hysgrifennu a’i chyfarwyddo gan Ndidi Spencer, a’i pherfformio gan Neil Reidman, Anthony Corria a Lisa Marged.\nAr ddydd Sadwrn 25 Hydref, am y chweched flwyddyn yn olynol, bydd Mis Hanes Pobl Dduon Cymru yn dod i derfyn yng Nghanolfan Mileniwm Cymru. Bydd y digwyddiad hwn yn gyfle ardderchog i ddathlu diwylliant yr Affricaniaid Alltud a’u cyfraniad i Gymru a thu hwnt gyda cherddoriaeth, dawnsio, bwyd da a chwmni difyr.\nBydd yna berfformiadau ar Lwyfan Glanfa gan:\nPanafest Cymru, a fydd yn dechrau’r dathliadau gyda bang. Bydd y perfformiad yn cynnwys artistiaid lleol, ac yn benllanw ar 12 wythnos o weithdai canu, dawnsio, drymio, barddoniaeth, celfyddydau gweledol a theatr.\nSolid Steel, band dur o Lundain a fydd yn dod â’r gerddoriaeth Calypso gorau i’r Ganolfan. Disgrifir eu cerddoriaeth fel sŵn dibynadwy’r heulwen.\nBallet Nimba, grŵp o Gaerdydd sy’n cyfuno dawns a cherddoriaeth draddodiadol a chyfoes o Orllewin Affrica mewn ffordd gyffrous a dynamig.\nBaby Queens a Kizzy Crawford, dau o artistiaid prosiect Gorwelion BBC Cymru 2014. Mae Kizzy Crawford yn gantores sy’n ysgrifennu a pherfformio yn y Gymraeg a’r Saesneg. Mae ganddi gysylltiad teuluol â Barbados, ac mae ei pherfformiadau yn llawn amrywiaeth a charisma. Mae Baby Queens, grŵp o ferched o Gymru, yn cymysgu hip-hop, roc, canu’r enaid a reggae gyda lleisiau syfrdanol.\nCôr Gospel Abertawe, côr gospel grymus sy’n canu cymysgedd o ganeuon gospel traddodiadol a chaneuon cyfoes.\nThe Big Talent School yn cyflwyno Hairspray. Mwynhewch ddetholiad o un o sioeau cerdd mwyaf poblogaidd y West End, yn cael ei pherfformio gan griw o berfformwyr ifanc talentog lleol.\nHard Côr, côr trefol Canolfan Mileniwm Cymru, a fydd yn perfformio clasur o’r 20fed ganrif cynnar yn eu harddull unigryw eu hunain.\nMessiah Dub Club, band dawns ska sy’n cyfuno cerddoriaeth Ladin, Salsa a Reggae, yn cael eu harwain gan Anthony Ward (Drumtan) o Gaerdydd.\nTavaziva Ten, casgliad syfrdanol a hudolus o ddarnau dawns pum munud o hyd yn cael eu perfformio yn Stiwdio Weston. Bydd wyth o ddawnswyr rhagorol yn perfformio’r deg darn byr hyfryd o ddawns sy’n dangos dychymyg eithriadol Bawren y Cyfarwyddwr Artistig (mae angen tocyn i weld y perfformiadau hyn).\nA phetai hynny ddim yn ddigon, bydd y cogydd lleol poblogaidd Geraldine Trotman yn dychwelyd unwaith eto. Roedd y fwydlen Garibïaidd a gafodd ei gweini yn nathliadau Mis Hanes Pobl Dduon 2013, a gafodd ei dyfeisio a’i pharatoi ar y cyd â phrif gogydd bwyty ffresh, yn llwyddiant mawr, felly bydd Geraldine yn dychwelyd eto i weithio ar fwydlen eleni. Bydd y fwydlen hefyd yn cael ei gweini trwy gydol mis Hydref ym mar ffresh.\nMae dechreuad Mis Hanes Pobl Dduon yn mynd yn ôl i 1926 pan sefydlodd Carter G. Woodson ddathliadau Affricanaidd Caribïaidd yn America. Mae Mis Hanes Pobl Dduon yn y Deyrnas Unedig, sy’n cael ei ddathlu yn ystod mis Hydref, erbyn hyn wedi cynyddu i dros 6,000 o ddigwyddiadau sy’n cydnabod cyfraniadau a llwyddiannau pobl Dduon i gymdeithas Prydain. Yng Nghymru, mae gan wreiddiau teuluol nifer o drigolion duon gysylltiad â nifer o borthladdoedd allweddol yn enwedig porthladdoedd Caerdydd, Casnewydd, y Barri a Dociau Abertawe, a oedd ar un adeg yn borthladdoedd glo prysur. Daeth y môr â phobl o bob cwr o’r byd i Gymru; ble bynnag byddai llongau glo Caerdydd yn galw i fasnachu.\nMae’r cofnodion yn dangos y miloedd o forwyr o ethnigrwydd Asiaidd neu Affricanaidd oedd yn gweithio ar longau Prydeinig o 1914 ymlaen. Roedd y rhan fwyaf o’r morwyr hyn yn defnyddio porthladdoedd De Cymru fel eu cartref dros-dro, ac fe ymgartrefodd rhai ohonynt yn yr ardal yn barhaol. Mae hi’n eithaf syndod felly fod y straeon rydym yn gyfarwydd â hwy i weld yn hepgor lleisiau’r morwyr Alltud hyn, morwyr oedd wedi cysegru eu bywydau i Gymru. Bwriad Mis Hanes Pobl Dduon Cymru yw adrodd hanes y bobl Affricanaidd Alltud o’r cyfnod hwn yn ein hanes trwy amrywiaeth eang o weithgareddau creadigol i bobl o bob oed. Yn dilyn llwyddiant ysgubol digwyddiadau’r llynedd, rydym yn disgwyl dros 10,000 o bobl yn y 100+ o ddigwyddiadau rydym wedi’u trefnu ar gyfer 7fed tymor Mis Hanes Pobl Dduon Cymru ar draws Cymru gyfan.\n“Mae cymunedau Affricanaidd Alltud yn ymfalchïo eu bod yn perthyn i Gymru, a dylen nhw allu adnabod eu hunain trwy adlewyrchiad mwy ffafriol a chytbwys sy’n cyfleu ein gwahanol draddodiadau, profiadau a chyfraniadau diwylliannol. Trwy gyfrwng y Celfyddydau, mae Mis Hanes Pobl Dduon Cymru yn ceisio rhoi sylw i’r profiadau hyn. Mae ein gweledigaeth yn croesawu’r ffaith ein bod yn Gymru Amlddiwylliannol” meddai Leanne Rahman, y Cydlynydd Artistig.\nOs ydych yn cynllunio cynnal digwyddiadau Mis Hanes Pobl Dduon Cymru ac os hoffech i www.bhmwales.org.uk eu hyrwyddo, neu os hoffech gymryd rhan neu archebu stondin yn y digwyddiad yng Nghanolfan Mileniwm Cymru, cysylltwch â’r Ganolfan Gymunedol Affricanaidd ar 01792 470 298.\nCysylltwch hefyd os hoffech chi noddi gweithgaredd neu drafod prosiect newydd.\nDilynwch @BHMWales #BHMWales a hoffwch Facebook/BHMWales


Cyfradd cyfnewid Somoni Tajikistani (TJS) I Jordan Dinar (JOD) byw ar farchnad cyfnewid Forex\nCyfraddau cyfnewid FOREX updated: 22/11/2019 08:00\nSomoni Tajikistani - Jordan Dinar pris ar hyn o bryd ar y farchnad cyfnewid Forex yn 22 Tachwedd 2019\n08:00:39 (Diweddariad cyfradd forex mewn 59 eiliad)\n1 JOD = 13.67 TJS\nCyfradd cyfnewid Forex o Somoni Tajikistani i Jordan Dinar. Ar Forex, mae 1 Somoni Tajikistani yn costio 0.07 JOD. Dangosir cyfradd Somoni Tajikistani ar-lein. Amser cyflym o Somoni Tajikistani i gyfradd Jordan Dinar.\nSiart masnachu Forex Jordan Dinar - Somoni Tajikistani yn byw, 22 Tachwedd 2019\nSiart masnachu Forex Somoni I Jordan Dinar yn byw, 22 Tachwedd 2019\nMae'r siart o Somoni Tajikistani i Jordan Dinar Wcrain ar 22 Tachwedd 2019 yn cael ei gyflwyno ar ein gwefan. Er mwyn monitro Somoni Tajikistani i Jordan Dinar yn Forex, rydym yn ei ddangos ar graff. Gellir sylwi'n gyflym ar yr holl newidiadau i'r cyfraddau cyfnewid ar y siart. Gellir darganfod yr union gyfradd Somoni Tajikistani ar y siart os ydych chi'n hofran drosti.\nTrosi Somoni Tajikistani I Jordan Dinar Somoni Tajikistani I Jordan Dinar Cyfradd cyfnewid Somoni Tajikistani I Jordan Dinar Hanes y gyfradd gyfnewid\nMasnachu ar-lein Somoni Tajikistani (TJS) i Jordan Dinar ar hyn o bryd\nCyfradd cyfnewid y funud ar ein gwefan. Y newid yn y gyfradd Somoni Tajikistani (TJS) i Jordan Dinar ar y funud hon yw - 0.0001 JOD. Mae'r wefan yn dangos tabl ar gyfer postio 10 munud o'r Somoni Tajikistani i'r Jordan Dinar ar gyfer pob munud. Gweler data cyfradd cyfnewid am 10 munud yn y tabl ar y dudalen hon.\nMasnachu ar-lein Somoni Tajikistani (TJS) i Jordan Dinar masnachu olaf awr\nGellir gwylio newidiadau yn y gyfradd gyfnewid bob awr. newid awr yn y Somoni Tajikistani i'r Jordan Dinar - 0.0001 JOD. Dangosir hanes cyfraddau cyfnewid yn yr oriau olaf yn y tabl. Rhoddir gwerthoedd y Somoni Tajikistani yr awr yn y tabl fel ei bod yn gyfleus gweld y gwahaniaeth.\nMasnachu ar-lein Somoni Tajikistani (TJS) i Jordan Dinar tuedd heddiw 22 Tachwedd 2019


On1.click | Brythoneg\nieithoedd Celtaidd hynafol Prydain, hynafiaeth i'r Gymraeg, Cernyw, Llydaweg a Chymbric ... Hen iaith P-Celteg a siaradwyd ym Mhrydain oedd Brythoneg. Hi oedd iaith a siaradwyd gan y bobl o'r enw'r Brythoniaid....\nAm ddefnyddiau eraill, gweler Brythoneg (gwahaniaethu).\nHen iaith P-Celteg a siaradwyd ym Mhrydain oedd Brythoneg (hefyd a elwir yn Brittonic, Hen Frythoneg neu Frythoneg Gyffredin). Hi oedd iaith a siaradwyd gan y bobl o'r enw'r Brythoniaid.\nAm y teulu ieithyddol, gweler Ieithoedd Brythonaidd.\nMath o Gelteg Ynysig ydyw Brythoneg, a darddodd gyda Phroto-Celteg, proto-iaith (h.y., tarddiad) damcaniaethol a ddechreuodd ddargyfeirio i mewn i dafodieithoedd neu ieithoedd gwahanol yn ystod hanner cyntaf y mileniwm cyntaf. Erbyn y 6g o'r Cyfnod Cyffredin, rhannodd Brythoneg i mewn i bedair iaith wahanol: Cymraeg, Llydaweg, Cernyweg, a Chymbrieg. Gelwir yr ieithoedd hyn yn ieithoedd Brythonaidd gyda'i gilydd. Mae tipyn o dystiolaeth i ddweud efallai roedd gan Bicteg gysylltiadau gyda Brythoneg a gallai efallai hefyd fod yn bumed gangen.\nMae tystiolaeth o'r Gymraeg yn dangos dylanwad o'r Lladin ar Frythoneg yn ystod cyfnod y Rhufeiniaid, yn enwedig mewn termau sy'n gysylltiedig â'r eglwys Gristnogol a Christnogaeth, sydd bron i gyd yn ddeilliadau Lladin. Disodlwyd y Frythoneg yn yr Alban a'r de o Foryd Forth gan Aeleg yr Alban a'r Saesneg (a ddatblygodd fan hyn i mewn i Sgoteg), ond goroesodd hi hyd at y Canol Oesoedd yn Ne'r Alban a Cumbria — gweler Cymbrieg. Disodlodd y Frythoneg ar raddfa weddol gyson gan y Saesneg ledled Lloegr; yn y gogledd, diflannodd y Gymbrieg erbyn y 13eg canrif ac, yn y de, yr oedd Cernyweg yn iaith farw erbyn y 19eg canrif, ond bu ceisiadau i'w hadfywio. Model hanesyddol O'Rahilly yn awgrymu efallai'r oedd iaith Frythonaidd yn Iwerddon cyn i'r ieithoedd Goidelig ymddangos, ond nid ydyw'r farn hon yn boblogaidd ymhlith ymchwilwyr eraill.\nNext Page » More information about\n[ Execution time: 0.79 secs ] [ Memory usage: 4.17MB ] [ Queries: 17 in 0.00 secs ]


Ad-dalu benthyciadau myfyriwr - Llawn-amser - Myfyrwyr israddedig - Cyllid Myfyrwyr Cymru, Ymarferwyr\nPryd mae myfyrwyr yn ad-dalu?\nBydd disgwyl i fyfyrwyr llawn-amser ddechrau ad-dalu yn yr Ebrill wedi iddynt adael eu cwrs. Bydd disgwyl i fyfyrwyr rhan-amser ddechrau ad-dalu yn yr Ebrill wedi iddynt adael eu cwrs, neu’r Ebrill pedair blynedd wedi iddynt ddechrau eu cwrs, pa bynnag un ddaw gyntaf.\nBydd ond angen i fyfyrwyr ddechrau gwneud ad-daliadau os ydy eu hincwm dros y trothwy ad-daliad. Mae trothwy ad-dalu presennol y DU yn £26,575 y flwyddyn, £2,214 y mis neu’n £511 yr wythnos.\nFaint mae myfyrwyr yn ad-dalu?\nMae’r swm y maent yn ad-dalu yn dibynnu ar eu hincwm ac nid y swm maent wedi eu benthyg.\nByddant yn ad-dalu 9% o’u hincwm dros y trothwy. Os ydy eu hincwm yn cwympo o dan y trothwy, bydd eu had-daliadau yn dod i ben yn awtomatig.\nIncwm pob blwyddyn cyn treth\nIncwm misol cyn treth\nAd-daliad misol bras\nSut mae myfyrwyr yn ad-dalu?\nCaiff ad-daliadau eu casglu drwy system dreth y DU, naill ai:\ndrwy gynllun dalu wrth ennill (PAYE), ble mae cyflogwyr yn cymryd ad-daliadau’n uniongyrchol oddi wrth eu cyflog ar yr un adeg â threth ac Yswiriant Gwladol\ndrwy hunanasesiad os maent yn hunangyflogedig\nOs ydy’r myfyriwr yn byw dramor pan mae’n gorffen ei gwrs, bydd angen iddynt gysylltu gyda ni cyn iddynt adael y DU fel y gallwn wneud trefniadau iddynt ad-dalu. Oherwydd y gwahaniaethau mewn costau byw, fe allai’r trothwy ad-dalu yn y wlad ble maent yn byw fod yn wahanol o’r trothwy yn y DU.\nBydd llog yn cael ei godi ar unrhyw fenthyciad myfyriwr o’r diwrnod y byddwn yn gwneud y taliad cyntaf hyd nes bod y benthyciad yn cael ei ad-dalu’n llawn neu ei ganslo. Bydd unrhyw fenthycid sy’n bodoli ar ôl 30 mlynedd yn cael ei ganslo.\nCaiff y gyfradd llog ei seilio ar Fynegai Prisiau Manwerthu (RPI) a bydd yn amrywio yn dibynnu ar eu hamgylchiadau.\nCaiff y gyfradd llog ei diweddaru unwaith y flwyddyn ym mis Medi gan ddefnyddio ffigwr RPI o fis Mawrth y flwyddyn honno.\nPan mae myfyrwyr yn dechrau ad-dalu eu benthyciad myfyriwr, gallai Llywodraeth Cymru ganslo fyny hyd at £1,500 oddi wrth unrhyw falans llawn-amser Benthyciad Cynnal.\nAm ragor o wybodaeth, ymwelwch â’r wefan ad-dalu GOV.UK


36 Lon Bedw, Llandudno Junction\nFlat 2 Lofft Llawer Gwaelod\nBydd ceisiadau am yr eiddo hwn ar gau: 12.10.20 at 23:45\nFflat llawr gwaelod 2 ystafell wely ar gael ar y Cynllun Rhan Ecwiti gyda Grŵp Cynefin.\nMae'r eiddo'n cynnwys cegin ystafell fyw yn fyr gyda 2 ystafell wely ac ystafell ymolchi deuluol. Gwres canolog nwy, ffenestri gwydr dwbl UpVC.\nCynllun Ecwiti a Rennir Pris fforddiadwy 70% ar £87,500\nBlaendal o leiaf 5%\nMae'r eiddo yn Brydles gyda 95 mlynedd ar ôl. Tâl gwasanaeth o £74.86 y mis a Rhent Tir £9.98 y mis\nBLAENORIAETH 1 14/09/2020 - 12/10/2020\ni) Preswylydd sydd wedi byw yng Nghyffordd Llandudno am gyfnod o 15 mlynedd, Gweithiwr allweddol mewn, neu ddod i mewn i gyflogaeth amser llawn, tymor hir yng Nghyffordd Llandudno ii) Preswylydd sydd wedi byw Cyffordd Llandudno am gyfnod o 10 mlynedd. Person mewn cyflogaeth amser llawn, tymor hir yng Nghyffordd Llandudno Person sydd wedi byw neu weithio yng Nghyffordd Llandudno o'r blaen am fwy nag 20 mlynedd, iii) Preswylydd sydd wedi byw yng Nghyffordd Llandudno am gyfnod o 5 mlynedd Person sy'n symud i mewn i Gyffordd Llandudno i edrych ar ôl methedig neu berthynas agos oedrannus sy'n preswylio yn y gymuned.\nBLAENORIAETH 2 13/10/2020 - 10/11/2020\nOs na cheir unrhyw ddeiliaid addas fel yr uchod, bydd y meini prawf preswylio lleol yn cael eu hagor i gymunedau cyfagos Deganwy, Conwy Marl a Llanrhos, yna i Mochdre, Llandudno, Craig y Don, yna i Fae Penrhyn Wedi hynny i'r\nBLAENORIAETH 3 11/11/2020 - 07/12/2020\nOs na cheir unrhyw ddeiliaid addas fel yr uchod, bydd y meini prawf preswylio lleol yn cael eu hagor i'r Sir gyfan.\nBLAENORIAETH 4 07/12/2020h202Os na cheir unrhyw ddeiliaid addas fel y nodwyd yn flaenorol, ymgeiswyr sydd wedi byw o'r blaen ym Mwrdeistref y Sir, neu mewn ardal cyngor cymunedol gwledig cyfagos y tu allan i Fwrdeistref y Sir.\nCyfeiriad: LL31 9FE\nCod Post: LL31 9FE\n£125,000 £87,500 Isafswm 5%


Ap ffôn i annog teithiau cerdded – Golwg360\nAp ffôn i annog teithiau cerdded\n1 Awst 2015 am 16:37\nAp 'Mentro Meifod'\nOs ydych chi lawr am yr wythnos yn Eisteddfod Meifod ac eisiau mynd am dro oddi ar y maes am ddiwrnod, mae un fyfyrwraig wedi helpu datblygu’r Ap perffaith i chi!\nMae Eiri Angharad, myfyrwraig ymchwil ym Mhrifysgol Aberystwyth, wedi lansio Ap am ddim o deithiau cerdded o gwmpas Sir Drefaldwyn fydd yn cael ei lansio ar faes yr ŵyl dydd Llun.\nYn ogystal ag awgrymu teithiau cerdded o gwmpas ardal Maldwyn a thywys cerddwyr gyda signal GPS, bydd Ap ‘Mentro Meifod’ hefyd yn darparu gwybodaeth lenyddol a diwylliannol am y fro.\nCafodd y prosiect ei ddatblygu ar y cyd â chwmni Geosho o Gaernarfon, ac yn ôl Eiri Angharad ei gobaith yw y bydd ymwelwyr i’r brifwyl yn cael eu denu “i fod â diddordeb yn hanes yr ardal”.\n‘Addas i bob gallu cerdded’\nDoes dim angen bod yn gerddwyr brwd i fanteisio ar yr Ap, yn ôl Eiri Angharad, ac mae’n “addas i bob gallu cerdded”.\nMae modd lawrlwytho’r ap i ddarllen y cynnwys yn unig hefyd, ac mae’r fyfyrwraig yn hyderus ei fod yn “addas i ddysgwyr ac i bobl sydd ddim yn medru’r Gymraeg hefyd” gan fod fersiwn Cymraeg a Saesneg ohoni i’w gael.\nMae’r Eisteddfod yn hen gyfarwydd a gweld lansiadau pob mathau o gynnyrch yn ystod wythnos yr ŵyl.\nOnd gobaith Eiri Angharad yw bod Ap digidol yn fodd o estyn allan at gynulleidfa newydd.\n“Byddai’n ddiddorol gweld os yw darparu gwybodaeth ar ffurf ap yn hytrach na llyfr neu gylchgrawn yn denu mwy o bobl i ddangos diddordeb yn nhreftadaeth lenyddol bro’r Eisteddfod – pobl efallai na fyddai wedi bod â llawer o ddiddordeb o’r blaen,” meddai.\nMae’r ap eisoes ar gael i’w lawrlwytho, a gallwch ddod o hyd i fwy o wybodaeth ar wefan www.mentromeifod.co.uk.


Gypsy, Roma & Traveller Arts & Culture National Symposium II | Romani Cultural & Arts Company\nPlease download any of the resources and day’s materials below: Gypsy, Roma & Traveller Arts & Culture National Symposium II Delegate Guide\nGypsy, Roma & Traveller Arts & Culture National Symposium II Booking Form\nThe Gypsy Roma Traveller Arts Culture National Symposium II English press release\nThe Gypsy Roma Traveller Arts Culture National Symposium II Welsh press release\nPress coverage notably from (Arts Council of Wales, National Association of Teachers of Travellers +Other Professionals, Powys Association of Voluntary Organisations, Creatives Cotland, Dance City, ACERT, Cardiff Third Sector Council, Wales Council for Voluntary Action, Voluntary Arts, Travellers’ Times, Swansea Council for Voluntary Service, Arts & Health South West, Friends, Families and Travellers, The National Federation of Gypsy Liaison Groups, Literature Wales, Taliesin Arts Centre, Holocaust Memorial Day Trust, Travelling Ahead)\nAil Symposiwm Cenedlaethol Celfyddydau a Diwylliant Sipsiwn, Roma a Theithwyr\nPrifysgol Abertawe, Parc Singleton, Abertawe SA2 8PP – Dydd Gwener 20 Ionawr 2017 – 9.30am tan 1.30pm\nMae’r Cwmni Diwylliant a Chelfyddydau Romani (RCAC) yn falch o gyhoeddi Ail Symposiwm Cenedlaethol Celfyddydau a Diwylliant Sipsiwn, Roma a Theithwyr. Bydd y digwyddiad, a gynhelir gan Ganolfan y Celfyddydau Taliesin, yn cynnwys yr artistiaid Artur Conka a Billy Kerry ynghyd â gwestai gan gynnwys Rosamaria Kostic Cisneros, dawnswraig broffesiynol, hanesydd dawns, adolygydd, ac ysgolhaig Roma o Brifysgol Coventry ac Isabel Raabe, cyd-sefydlwr gyda Franziska Sauerbrey o’r swyddfa materion diwylliannol ym Merlin sydd hefyd yn anogwyr a chydlynwyr y prosiect rhyngwladol RomArchive: Digital Archive of the Roma. Bydd yr ystod amrywiol hon o siaradwyr sydd ag amrywiaeth o feysydd arbenigedd yn ysgogi sgyrsiau ymhlith y gynulleidfa parthed hinsawdd gyfoes celfyddydau’r Sipsiwn, Roma a Theithwyr a’r goblygiadau ehangach ar gymdeithas.\nCynhelir y digwyddiad cyffrous hwn yng nghyd-destun prosiect Gypsy Maker 2; sef y fenter RCAC unigryw sy’n hwyluso datblygu gwaith arloesol gan artistiaid Sipsiwn, Roma a Theithwyr sydd wedi’u hen sefydlu a rhai sy’n dod i’r amlwg. Nod y prosiect yw ysgogi trafodaeth ar draws cymunedau am y ffyrdd y mae’r celfyddydau yn parhau i hysbysu bywydau unigolion a chymunedau heddiw. Ar gyfer ail gyfnod hwn y prosiect, mae’r RCAC wedi comisiynu arddangosfeydd o waith newydd gan Artur Conka, Roma, a Billy Kerry, Sipsi Romani. Bydd enghreifftiau o waith y ddau artist yn cael eu harddangos yn Oriel Ceri Richards yn Nhaliesin yn ystod y symposiwm.\n“Mae’r celfyddydau yn dod â mwynhad ac ysbrydoliaeth i’n bywydau beunyddiol. Mae cymryd rhan yn y celfyddydau boed fel unigolyn neu fel aelod o gymuned yn helpu i’n clymu ynghyd mewn dathliad o’n dynoliaeth gyffredin. Ond gall y celfyddydau hefyd ein helpu i ddeall beth sy’n nodweddiadol ac yn bwysig ei ddiogelu yn y gwahaniaethau sy’n diffinio pob un ohonom. Mae’r celfyddydau yn ein helpu i archwilio a mynegi’r pethau cyffredin rhyngom a’n lle yn y byd. Mae cymdeithas sydd yn deg ei meddwl ac yn oddefgar yn gwerthfawrogi ac yn parchu anghenion, diddordebau a chreadigrwydd pawb. Mae’n gymdeithas sy’n ddiamynedd at anfantais, sy’n croesawu cydraddoldeb ac yn dathlu amrywiaeth. Rydym am i’r celfyddydau yng Nghymru gynnwys pawb. Gwyddem y bydd hyn yn gwneud y celfyddydau yng Nghymru yn fwy bywiog, yn fwy cyffrous ac yn fwy perthnasol. Rydym yn ymestyn croeso cynnes i’r cyfraniad y bydd yr ail Symposiwm Cenedlaethol Celfyddydau a Diwylliant Sipsiwn, Roma a Theithwyr yn ei wneud i’r ddadl honno”. Nick Capaldi, Prif Weithredwr Cyngor Celfyddydau Cymru.\n“Rwyf wrth fy modd bod Taliesin yn cynnal symposiwm 2017 ac yn helpu i chwalu’r anwybodaeth a’r rhagfarn sy’n parhau o ran cymunedau Sipsiwn, Roma a Theithwyr. Unwaith eto, mae artistiaid ar flaen y gad o ran chwalu stereoteipiau a dod â goleuni a dealltwriaeth i’r hyn sy’n parhau i fod yn broblem ddifrifol yn ein cymdeithas” – Sybil Crouch, Pennaeth Gwasanaethau Diwylliannol, Canolfan y Celfyddydau Taliesin\n‘Fel cynrychiolydd o brosiect rhyngwladol sydd ei hun yn ceisio chwalu rhagfarn trwy hyrwyddo diwylliant a’r celfyddydau, rydym yn argyhoeddedig y bydd Gypsy Maker 2 yn chwarae rhan bwysig o ran adnabod a gwerthfawrogi diwylliant Sipsiwn, Roma a Theithwyr – sef diwylliant sydd wedi bodoli ers canrifoedd, sydd yn dra bywiog ac amrywiol hyd heddiw.’ Isabel Raabe a Franziska Sauerbrey, Anogwyr a Chyfarwyddwyr y Prosiect RomArchive: Digital Archive of the Roma.\nDisgwylir y bydd y symposiwm hanner diwrnod a’r sioe arddangos cyffrous hyn yn ennyn diddordeb felly archebwch eich lle yn gynnar trwy ysgrifennu at y Cwmni Diwylliant a Chelfyddydau Romani (RCAC): isaacblake@romaniarts.co.uk


"Dwi'n isel iawn" - pa mor aml yr ydym yn gwneud diagnosis o'r fath yn sgyrsiau a statws rhwydweithiau cymdeithasol, mae'n werth yr hwyliau drwg am gyfnod i gymryd drosodd ein hymwybyddiaeth. Yn y cyfamser, mae cyflwr iselder - nid yw hyn yn llidus o funud neu yn flin, ond yn eithaf clefyd. Ynglŷn â'r arwyddion sy'n dangos problem debyg, beth yw mathau ac achosion iselder ysbryd, a sut i ddod o hyd i ffordd allan ohoni, byddwch yn dysgu o'r erthygl hon.\nGall achosion iselder fod yn gysylltiedig â ffactorau allanol (rhwystrau cronig yn y gwaith, straen cyson a blinder, straen, aflwydd gwael, trawma seicolegol difrifol) ac anhwylderau mewnol yn y corff (rhyfeddodau prosesau niwrocemegol, methiannau hormonaidd, trawma'r ymennydd, cronig clefyd).\nGan ystyried y gellir cuddio iselder weithiau ar gyfer afiechydon eraill gyda syndrom poen (yn amlaf - yn y frest neu'r ceudod yn yr abdomen), nid yw'n anodd dyfalu ei bod yn anodd ei ddiagnosio. Fodd bynnag, mae arwyddion sylfaenol o iselder:\ncymhlethdod, hwyliau isel, tristwch. Er bod cyflwr pryder parhaus yn cynnwys iselder weithiau;\nteimlad o blinder cronig, blinder;\nmeddylfryd absennol, tawelwch meddwl;\nAflonyddwch yn y cysgu (yn aml, mae cleifion yn cwyno am anhunedd a throwndod yn ystod y dydd), yn ogystal â threulio (rhwymedd fel arfer);\nYn dibynnu ar y math o iselder isel, mae arwyddion penodol. Er enghraifft, mae gormod o hunan-barch, megalomania, newid hwyl yn aml yn arwyddion o iselder manig, clefyd difrifol ond prin sy'n effeithio ar 1% o boblogaeth y byd yn unig.\nGraddfa a mathau o iselder isel\nGan mai iselder ein henw yw enw iselder, nid yw'n syndod bod gwyddonwyr wedi datblygu graddfa i bennu presenoldeb a maint y clefyd. Un o'r rhai mwyaf poblogaidd - graddfa Beck, a oedd yn cynnwys y cwynion mwyaf cyffredin o gleifion. Mae'r raddfa'n cynnwys 21 o gategorïau o symptomau, pob un yn cynnwys 4-5 datganiad. Ar ôl pasio'r prawf hwn (heddiw ystyrir y gall y claf ei wneud ei hun), mae'r arbenigwr yn cyfrifo'r canlyniad: a ydych chi'n isel ar hyn o bryd ac, os felly, beth yw ei ddifrifoldeb.\nGallwch adnabod gwahanol fathau o iselder ysbrydol: clasurol, niwrotig, seicolegol, ôl-ddum a thymhorol. Un o'r mathau mwyaf difrifol o iselder yw endogenous. Mae ei achos, fel rheol, yn drawma seicolegol difrifol, a phrif berygl iselder endogenaidd yw ymdrechion hunanladdiad posibl sy'n gysylltiedig â hunan-flagellation cyson.\nCael allan o iselder ysbryd\nMewn achos o iselder iselder, gallwch geisio ymdopi â'r clefyd eich hun:\ncyfuno gweithgarwch corfforol (chwaraeon) gyda gorffwys llawn;\nTeithio, chwilio am hobïau a hobïau newydd;\nlleihau'r gwylio teledu ac, yn arbennig, hysbysebu sy'n gosod gwerthoedd ffug ac yn lleihau hunan-barch;\nBwyta'n llawn, os oes angen, cymryd cymhlethdodau mwynau fitamin.\nOs cawsoch eich diagnosis o iselder isel, bydd angen cymorth meddygol arnoch ar gyfer triniaeth. Fel rheol, mae gennym y dulliau trin canlynol:\nseico-ddadansoddi a chynghori seicolegol;\nTherapi gestalt (derbyn cyfrifoldeb am fywyd, ymwybyddiaeth o rôl un a photensial bywyd);\npenodi gwrth-iselder (yn flaenoriaeth - atalyddion gwrthsefyll serotonin detholus).\nSyndrom gorfywiogrwydd a diffyg sylw\nMathau o amddiffyniad seicolegol\nArchetypes o fenyw\nSut i ddysgu i atal emosiynau?\n"Balzac" socionig - dyn a menyw, disgrifiad, isdeitlau, swyddogaethau\nSut i oresgyn iselder eich hun?\nSut i ddechrau caru eich hun?\nSeicoleg Quantum - beth yw ymwybyddiaeth cwantwm dyn?\nSgwâr Guillaume II\nSut i drin stomatitis mewn plant yn y geg?\nPapilloma rhyng-lif y chwarren mamari\nGwisgo ar gyfer salad Cesar\nTorrodd Lana Del Rei gyda'i chariad\nRhyw ar y tro\nPizza "Minutka" mewn padell ffrio\nA all hematogen gael ei fwydo ar y fron?\nMae salad clasurol Groeg yn rysáit syml\nPike-berch wedi'i bobi yn gyfan gwbl mewn ffoil yn y ffwrn\nWatermelon gyda bwydo ar y fron


Hynt a helynt mis Tachwedd – Cyfranogaeth Cymru\nHynt a helynt mis Tachwedd\nPosted on 25th Tachwedd 2013 26th Chwefror 2017 by Sarah\nMae Tachwedd wedi bod yn fis prysur i griw Cyfranogaeth Cymru, rydym wedi symud swyddfa yn Nhŷ Baltig a bellach yn ymgartrefu yn ein swyddfa newydd ar ochr arall yr adeilad, yn edrych dros Gyfnewidfa Glo enwog Caerdydd o ongl ychydig yn wahanol i’r un rydym wedi arfer â hi!\nAr wahân i bori drwy focsys a symud dodrefn, rydym wedi bod yn brysur gyda’n gwaith arferol: mae Mandy wedi bod yn hwyluso Set Dysgu Gweithredol ar gyfer Gwalia tra mae Siobhan wedi bod yn datblygu sesiwn hyfforddi ar Iaith a Steil Ymgynghori sy’n cael ei darparu ar gyfer Bwrdd Gwasanaethau Lleol Rhondda Cynon Taf a Merthyr Tudful. Aeth Sarah i Gynhadledd Uned Ddata Llywodraeth Leol yn Abertawe i hyrwyddo gwaith Arfer Da Cymru a’r Gweithgor Ymgysylltu â’r Cyhoedd ac mae Jon wedi cwblhau ei gwrs hyfforddi achrededig ar Ymgysylltu â’r Cyhoedd: theori ac ymarfer. Mae Jon wedi addo ysgrifennu darn ar gyfer y blog ynglŷn â’r hyn a ddysgodd ar y cwrs – felly gwyliwch y gofod hwn!\nRoeddem hefyd yn ddigon ffodus i gael gwahoddiad i achlysur lansio’r Cwmni Buddiannau Cymunedol, Barod, yng Nghynulliad Cenedlaethol Cymru. Cynhaliwyd yr achlysur dros amser ginio ac roedd yn cynnwys siaradwyr o’r Ymddiriedolaeth Arbed Ynni Genedlaethol, Pobl yn Gyntaf Cymru a sesiwn gyfranogol ddifyr a hwyluswyd gan Dynamix. Defnyddiodd y sesiwn y dull cyfranogol ‘pleidleisio goleuadau traffig’ sydd hefyd yn cael sylw yng Nghylchlythyr Cyfranogaeth Cymru y mis hwn. Cafodd yr achlysur ei noddi gan Mark Isherwood AC, sy’n cadeirio’r grŵp trawsbleidiol ar Anabledd.\nDrwy gydol mis Tachwedd rydym wedi bod yn recriwtio aelodau ar gyfer Bwrdd Cynghori Cenedlaethol Arolygiaeth Gofal a Gwasanaethau Cymdeithasol Cymru. Dyma gyfle ardderchog i ofalwyr, defnyddwyr gwasanaethau a gwirfoddolwyr gyfrannu at y ffordd y mae gofal a gwasanaethau cymdeithasol yn cael eu harolygu yng Nghymru. Bydd aelodau o’r Bwrdd Cynghori Cenedlaethol yn mynegi eu barn a’u syniadau ar lefel bwysig iawn lle gallant wneud newidiadau gwirioneddol. Byddant yn helpu i awgrymu atebion ar gyfer canfyddiadau gwaith yr Arolygiaeth a’r heriau sy’n wynebu gofal a gwasanaethau cymdeithasol. Byddant yn cyfrannu at gynlluniau gwaith yr Arolygiaeth at y dyfodol ac at Adroddiad Blynyddol y Prif Arolygydd.\nOs oes gennych awydd ymgeisio, nid yw’n rhy hwyr! Os oes gennych unrhyw gwestiynau, mae croeso i chi gysylltu â ni. Byddwn yn fwy na pharod i helpu. Mae mwy o wybodaeth ar gael ar ein gwefan yma.\nI gael y diweddaraf am Cyfranogaeth Cymru, dilynwch ni ar Twitter neu tanysgrifiwch i’n cylchlythyr.\nThis entry was posted in Newyddion Cyfranogaeth Cymru and tagged blogio, cyfranogaeth, Nghynulliad Cenedlaethol Cymru, Staff. Bookmark the permalink.\n← Rhwydweithiau cyfranogi rhanbarthol fis Hydref: Gwybodaeth a thechnoleg hygyrch\nApiau symudol a allai fod yn ddefnyddiol yn eich gwaith ymgysylltu →\nCofrestrwch i’n cylchlythyr misol hefyd!


Mae Llŷr yn egluro mai un arall o’i brojectau amser hamdden cynnar yw Crashland. “Dechreuodd Crashland fel demo technolegol yn 2013 pan o’n i’n arbrofi efo gwahanol ffyrdd o symud a thracio’r corff dynol mewn rhithrealiti. Roedd o’n demo poblogaidd iawn ar y pryd ond mi gafodd ei roi yn y drôr pan o’n i’n canolbwyntio ar ddatblygu Ocean Rift ar gyfer y pensetiau masnachol cyntaf. Mi wnes i ddychwelyd at y cysyniad o bryd i’w gilydd dros y blynyddoedd, ond lansiad Oculus Quest ddaru fy mherswadio i yn y diwedd ei bod yn bryd ei ddatblygu'n gêm lawn\nI'r rhai sy'n anghyfarwydd â phensetiau rhithrealiti, eglura Llŷr:“Penset rhithrealiti yw Oculus Quest sy'n rhoi profiad trochi 3D i'r sawl sy’n ei gwisgo. Mae tracio lleoliad felly wrth i'r gwisgwr symud ei ben, mae beth maen nhw’n ei brofi yn newid. Ond mae hefyd yn tracio symudiadau’r dwylo, gan ei wneud y profiad rhithrealiti yn un trochol iawn."\nYchwanegodd Llŷr, “Mae gennym lawer o fodiwlau yn yr adran hon fel Deallusrwydd Artiffisial ar gyfer gemau, rhaglenni a graffeg gyfrifiadurol. Mae'r holl elfennau yma'n gysylltiedig â rhithrealiti. Yn y drydedd flwyddyn, mae gan fyfyrwyr broject traethawd hir, lle cânt ddewis treulio'r flwyddyn gyfan yn gweithio ar eu project rhithrealiti eu hunain.\nMaent yn cydweithio â darlithydd fel fi ac rydym yn treulio blwyddyn yn datblygu eu prototeip ac mae'n bosib mai dyna fydd y prif beth ar eu CV pan fyddant yn graddio, ac felly mae'n rhan bwysig iawn o'u blwyddyn olaf.”\nAp newydd sbon Eisteddfod yr Urdd 2013 ar gael nawr\non 30/05/2013 - 12:09 am


Gwyn Jones 26 Chwefror 2009 Rwy wedi treulio oriau di-ri yn dadansoddi tapiau o gemau Ffrainc er mwyn ceisio deall y ffordd mae hyfforddwr eu tîm cenedlaethol yn meddwl. Rwy wedi ceisio gweithio allan sut mae e eisiau i Ffrainc chwarae, ac roeddwn i'n gobeithio, trwy astudio'r fideo am oriau, y gallen i adnabod patrymau'r chwarae. Rwyf wedi ceisio adnabod y chwaraewyr allweddol a sut maen nhw'n cael eu tynnu i mewn i'r gêm o'r sgarmes, y llinell a'r ail ddechrau. Ac ar ôl oriau o waith, roeddwn i'n gobeithio deall meddwl Marc Lièvremont.\nWel, dylen i fod wedi gwybod yn well. Mae ceisio darganfod athroniaeth gydlynol ym meddwl hyfforddwr rygbi Ffrengig, y nesa peth at amhosibl. Gweithiais i fel seiciatrydd am ddwy flynedd ac rwy'n hen gyfarwydd â meddwl ffiniol ac ymddygiad rhyfedd ond rwy'n bell o ddeall myfyrdodau mewnol prif hyfforddwr Ffrainc.\nBenouit Baby fel rhif 10 yw'r dewis mwyaf diddorol, am ei fod yn wrthgyferbyniad llwyr i Beauxis. Canolwr yw Baby fwyaf, felly rhedeg fydd ei reddf, yn enwedig o dan bwysau. Bydd chwarae mewn safle anghyfarwydd o flaen torf cartref disgwylgar yn ddigon o bwysau ynddo'i hun, ond bydd e hefyd yn wynebu amddiffyn tanbaid Cymru. Fydd e erioed wedi profi hyn yn y safle hwn, gan mai prin yw'r timau Ffrengig sy'n defnyddio'r dacteg hon.\nBydd Cymru'n siŵr o frysio Baby i greu gwallau a bydd e'n troi i ffwrdd o'i reng ôl ar yr ochr dywyll wrth fod y don amddiffynnol yn torri. Efallai bydd e'n ceisio cicio'i ffordd allan o drwbl, ond dyw hynny ddim yn beth rhwydd i'w wneud, achos er bod llawer o'r cyfnewid peli ping pong rydyn ni'n ei weld yn y gêm fodern yn edrych fel cicio dibwrpas lawr y maes, mae 'na strategaeth drefnus y tu cefn iddo. Wir yr!\nMae dewis y cawr Mathieu Bastareaud yng nghanol y cae yn edrych fel ymgais Ffrainc i ddatrys y cwestiwn o beth i'w wneud am Jamie Roberts. Tawelwyd rywfaint ar Roberts gan Worsley yn erbyn Lloegr ac efallai fod Liévremont yn ceisio cyflwyno nerth i ganol y cae. Gall fod Basteraud yn cael ei sefydlu fel gwibhanerwr i ganiatáu i Baby symud i'w safle arferol fel canolwr.\nOn'd yw hi'n braf i weld timau eraill yn newid eu cynllun chwarae neu hyd yn oed y timau er mwyn ceisio arbed Cymru rhag chwarae eu gêm? Mae'n glod anferth i'r garfan hon fod eu cyd-gystadleuwyr yn estyn cymaint o barch iddyn nhw. Eto, ddylai Cymru ddim â derbyn gorchmyion gan neb. Mae'n rhan o gynllun ein gwrthwynebwyr i wneud i Gymru newid, a dylen ni ddim ag ildio i'r ymdrechion yma i'n symud ni o'r gêm sy'n gweithio i ni dim ond achos fod y tîm rydyn ni'n ei wynebu wedi paratoi ar ein cyfer ni.\nMae Gatland yn teimlo'n hyderus, ac felly hefyd y tîm, fydd ddim yn ildio heb frwydr i guro pob brwydr. Ar ben hynny, rwy'n meddwl y gwelwn ni grebwyll a chyfrwystra yn yr ymosod, ond ar ein telerau ni yn unig.\nDydw i erioed wedi teimlo mor hyderus y gall Cymru ennill ym Mharis. Bydd angen ein perfformiad gorau tan nawr er mwyn gwneud hynny, ond mae gan y tîm hwn gymaint yn fwy i'w gynnig. Gall y Ffrancwyr mympwyol roi un o'r perfformiadau syfrdanol rheiny maen nhw'n tueddu i'w cadw i guro Seland Newydd yng Nghwpan y Byd. Os gwnân nhw hynny, da iawn nhw. Ond bydd angen iddyn nhw berfformio ar y lefel honno i atal Cymru rhag gadael Paris yn fuddugol nos Wener. Gwybodaeth